**Lisad 3-4 Ainevaldkond „Võõrkeeled“**

**1.Ainevaldkonna pädevused**

Valdkonna pädevus on suutlikkus mõista ja tõlgendada võõrkeeles esitatut, suhelda

eesmärgipäraselt nii kõnes kui kirjas, järgides vastavaid kultuuritavasid; mõista ja väärtustada

erinevaid kultuure, oma ning teiste kultuuride sarnasusi ja erinevusi.

Põhikooli lõpuks õpilane:

* omandab keeleoskuse tasemel, mis võimaldab autentses võõrkeelses keskkonnas iseseisvalt toimida;
* on võimeline osalema erinevates võõrkeelsetes projektides, jätkama õpinguid emakeelest erinevas keeles ning on konkurentsivõimeline tulevases tööelus;
* tunneb erinevaid keeli kõnelevaid rahvaid ja nende kultuure;
* mõistab oma ning teiste kultuuride sarnasusi ja erinevusi ning väärtustab neid;
* omandab edasiseks õppimiseks vajalikud oskused, mis tõstavad enesekindlust võõrkeelte õppimisel ja võõrkeeltes suhtlemisel.

**2. Ainevaldkonna õppeained**

Ainevaldkonda kuuluvad A-võõrkeel ja B-võõrkeel. A-võõrkeelena õpitakse inglise keelt. B-võõrkeelena õpitakse vene keelt.

A-võõrkeele õppimist alustatakse I kooliastmes 3. klassis.

 B-võõrkeele õppimist alustatakse II kooliastmes 5. klassis.

Võõrkeelte nädalatundide jaotumine kooliastmeti on järgmine:

**I kooliaste:**

A-võõrkeel – 4 nädalatundi (3. klass 4 nädalatundi).

**II kooliaste:**

A-võõrkeel – 11 nädalatundi (4. klass 4 nädalatundi; 5. klass 4 nädalatundi; 6. klass 3 nädalatundi).

B-võõrkeel – 4 nädalatundi (5. klass 1 nädalatund; 6. klass 3 nädalatundi).

**III kooliaste:**

A-võõrkeel – 9 nädalatundi (7. klass 3 nädalatundi; 8. klass 3 nädalatundi; 9. klass 3 nädalatundi).

B-võõrkeel – 9 nädalatundi (7. klass 3 nädalatundi; 8. klass 3 nädalatundi; 9. klass 3 nädalatundi).

**3.Ainevaldkonna kirjeldus**

Võõrkeeled avardavad inimese tunnetusvõimalusi ning suutlikkust mõista ja väärtustada mitmekultuurilist maailma, arendavad erinevate keeleliste ja mittekeeleliste vahenditega süsteemset mõtlemist ning eneseväljendusvõimalusi. Võõrkeeled arendavad kultuuriteadlikku suhtlusvõimet, andes teadmisi eri maade ja eri keeli kõnelevate rahvaste kohta.

Ainevaldkonda kuuluvate võõrkeelte õpe lähtub Euroopa keeleõppe raamdokumendi põhimõtetest ning selles kirjeldatud keeleoskustasemetest. Õpitulemused erinevates osaoskustes on esitatud ainevaldkonnakava keeleoskustasemete tabelis:

I kooliaste

|  |  |  |  |  |
| --- | --- | --- | --- | --- |
|   | Kuulamine | Lugemine | Rääkimine | Kirjutamine |
| Inglise keel | A1.2 | A1.1 | A1.2 | A1.1 |

II kooliaste

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Inglise keel | A2.2 | A2.2 | A2.2 | A2.2 |
| Venekeel | A 1.2 | A 1.1 | A 1.2 | A 1.1 |

III kooliaste

|  |  |  |  |  |
| --- | --- | --- | --- | --- |
|   | Kuulamine | Lugemine | Rääkimine | Kirjutamine |
| Inglise keel | B1.2 | B1.2 | B1.2 | B1.2 |
| Vene keel | A 2.2 | A 2.2 | A 2.2 | A 2.2 |

Raamdokumendi ja Euroopa keelemapi põhimõtete rakendamine õppes võimaldab motiveerida õpilasi õppima võõrkeeli, arvestada nende ealist ning individuaalset eripära, suunata erineva edasijõudmisega õpilasi seadma endale jõukohaseid õpieesmärke ning anda õpilastele objektiivset tagasisidet saavutatu kohta. Kõik see toetab õpimotivatsiooni püsimist ning iseseisva õppija kujunemist.

Nüüdisaegne keeleõpe on allutatud kommunikatiivsetele vajadustele, lähtutakse õppijast ja tema suhtluseesmärkidest. Keeleõppes on tähtis eelkõige keele kasutamise oskus, mitte pelgalt keele struktuuri tundmine. Keeleline korrektsus kujuneb õpilasel pikaajalise töö tulemusena.

Suhtluspädevust kujundatakse keele nelja osaoskuse – kuulamise, lugemise, rääkimise ja kirjutamise – arendamise kaudu, seepärast on ka õpitulemused esitatud osaoskuste kaupa. Neid osaoskusi õpetatakse lõimitult. Keeleõpe rikastab mõtlemist, arendab oskust end täpselt väljendada, luua tekste ning neist aru saada. Nendes valdkondades toetub võõrkeeleõpetus emakeeleõpetusele ja vastupidi.

Põhikooli õpilases arendatakse oskust võrrelda oma ja võõrast kultuuri, leida nende sarnasusi ja erinevusi, mõista ning väärtustada teiste kultuuride ja keelte eripära, olla salliv ning vältida eelarvamuslikku suhtumist võõrapärasesse. Teiste kultuuride tundmine aitab teadlikumalt tajuda oma keele ja kultuuri spetsiifikat.

Võõrkeeleõpe nõuab avatud ning paindlikku metoodilist käsitust, et kohandada õpet õpilase vajaduste järgi. Õpilaskeskse võõrkeeleõppe tähtsamad põhimõtted on:

1. õpilase aktiivne osalus õppes, tema teadlik ja loov võõrkeele kasutamine ning õpistrateegiate kujundamine;
2. keeleõppes kasutatava materjali sisu vastavus õpilase huvidele;
3. erinevate aktiivõppevormide (sh paaris- ja rühmatöö) rakendamine;
4. õpetaja rolli muutumine teadmiste vahendajast õpilase koostööpartneriks ning nõustajaks teadmiste omandamises;
5. õppematerjalide avatus, nende kohandamine ja täiendamine õpilase eesmärkide ning vajaduste põhjal.

Kuna võõrkeel on eelkõige vahend teabe hankimiseks ja selle edastamiseks suhtluses, siis on keeleõppe keskmes teemavaldkonnad, mille kaudu ja piires kujundatakse suhtluspädevust. Need on kõigile võõrkeeltele ühtsed; erinevused teemavaldkondade käsitlemisel tulenevad õppe kestusest ja tundide arvust.

Võõrkeele kui suhtlusvahendi omandamine on pikaajalist pingutust nõudev tegevus, mis eeldab õppija aktiivset osalust.

A-võõrkeele õppimisel saadud õpioskused on aluseks järgmiste võõrkeelte omandamisel.

B-võõrkeele kokkupuude on enamikul õpilastest II kooliastmes. B-võõrkeele kui teise omandatava võõrkeele õpe võimaldab õpilasel laiendada oma suhtlemisvõimalusi ja kultuurilist silmaringi, tagab juurdepääsu teadmisallikaile ning loob eeldused vahetuks suhtlemiseks, toetab edasisi õpinguid ja tegevust ühiskonnas.

Oluline on erinevate keelte üksteist toetav ja väärtustav õpetamine, aga eriti seoste nägemine A-võõrkeelega.

A-võõrkeelt õppides saadud õpikogemus ja omandatud õpioskused toetavad B-võõrkeele

õppimist. Samuti arvestatakse teadmisi, mida õpilane saab õpitava keele maa ja kultuuri

kohta teiste õppeainete kaudu.

Võõrkeele kui õppeaine ja suhtlusvahendi omandamine on tegevus, mis nõuab õppijalt pikaajalist pingutust ning aktiivset osalust.

Keeletunnis suheldakse peamiselt õpitavas võõrkeeles. Emakeelt võib kasutada vajaduse korral selgituste andmiseks.

Võõrkeeleõppes on kesksel kohal tegevused, mis nõuavad keele eesmärgistatud kasutamist ja lõimivad erinevaid keeleoskuse aspekte.

Õpetuses lähtutakse kommunikatiivse õpetuse põhimõtetest. Kommunikatiivne keeleoskus

(suhtluspädevus) hõlmab kolme komponenti: keelelist, sotsiolingvistilist ja pragmaatilist.

Keeleteadmised ei ole eesmärk omaette, vaid vahend parema keeleoskuse omandamiseks.

Keelestruktuuri õpitakse kontekstis, järk-järgult jõutakse grammatikareeglite teadliku omandamise

juurde.

Sotsiolingvistilise pädevuse kaudu areneb õppija keelekasutuse olukohasus (viisakusreeglid, keeleregister jm).

Pragmaatilise pädevuse kaudu areneb õppija võime mõista ja luua tekste.

Suhtluspädevust arendatakse keeleliste toimingute (kuulamine, lugemine, rääkimine, kirjutamine) kaudu.

Keeleõppe telje moodustavad teemavaldkonnad, mille kaudu ja piires kujundatakse suhtluspädevust. Põhikoolis on teemade käsitlemisel lähtepunktiks „Mina ja minu lähiümbrus”*.* Kõigis kooliastmeis ja klassides käsitletakse teemasid kõigist teemavaldkondadest, kuid rõhuasetused ja maht on erinevad. Teemade käsitlemisel lähtutakse vastava kooliastme õpilaste kogemustest, huvidest ja vajadustest.

Võõrkeeleõppes on kesksel kohal tegevused, mis nõuavad keele eesmärgistatud kasutamist ning lõimivad erinevaid keeleoskuse aspekte.

**4.1 Üldpädevuste kujundamine ainevaldkonnas**

Pädevustes eristatakse järgmisi omavahel seotud komponente: teadmised, oskused, väärtushinnangud ja käitumine. Nimetatud nelja komponendi õpetamisel on kandev roll õpetajal, kelle väärtushinnangud ja enesekehtestamisoskus loovad sobiliku õpikeskkonna ning mõjutavad õpilaste väärtushinnanguid ja käitumist.

Võõrkeelte valdkonda kuuluvate õppeainete õppe-eesmärkides ja õpitulemustes sisalduvad keelepädevus, kultuuridevaheline pädevus (väärtushinnangud, käitumine) ja õpioskused. Võõrkeeli õpetades kujundatakse kõiki üldpädevusi (väärtuspädevust, sotsiaalset pädevust, enesemääratluspädevust, õpipädevust, suhtluspädevust, matemaatikapädevust, ettevõtlikkuspädevust) seatud eesmärkide, käsitletavate teemade ning erinevate õpimeetodite ja –tegevuste kaudu.

**1) Kultuuri- ja väärtuspädevuse arengut** toetatakse õpitavaid keeli kõnelevate maade kultuuride tundmaõppimise kaudu. Õpitakse mõistma ja aktsepteerima erinevaid väärtussüsteeme, mis lähtuvad kultuurilisest eripärast.

**2) Sotsiaalne ja kodanikupädevus** annab võimaluse ennast ka võõrkeeltes edukalt teostada. Erinevates igapäevastes suhtlussituatsioonides toimetulekuks on lisaks sobivate keelendite valikul vaja teada õpitavat võõrkeelt kõnelevate maade kultuuritausta ja sellest tulenevaid käitumisreegleid ning ühiskonnas kehtivaid tavasid. Seetõttu on sotsiaalne ja kodanikupädevus tihedalt seotud väärtuspädevusega. Sotsiaalse ja kodanikupädevuse kujundamisele aitab kaasa erinevate õpitöövormide kasutamine (nt rühmatöö, projektõpe) ning aktiivne osavõtt õpitava keelega seotud kultuuriprogrammidest.

**3)Enesemääratluspädevus** areneb võõrkeeleõppes kasutatavate teemade kaudu. Iseendaga ja inimsuhetega seonduvat saab võõrkeeletunnis käsitleda arutluste, rollimängude ning muude õpitegevuste kaudu, mis aitavad õpilastel jõuda iseenda sügavama mõistmiseni. Oma tugevate ja nõrkade külgede hindamine on tihedalt seotud õpipädevuse arenguga.

**4) Õpipädevust** kujundatakse pidevalt erinevaid õpistrateegiaid rakendades (nt teabe otsimine võõrkeelsetest allikatest, sõnaraamatu kasutamine). Olulisel kohal on eneserefleksioon ning õpitud teadmiste ja oskuste analüüsimine (nt Euroopa keelemapi põhimõtetest lähtuvalt).

**5) Suhtluspädevus** on võõrkeeleõppe keskne pädevus. Võõrkeeleõpetuse eesmärgid lähtuvad otseselt suhtluspädevuse komponentidest ning nende sisust. Hea eneseväljendus-, teksti mõistmise ja tekstiloome oskus on eduka suhtlemise eelduseks võõrkeeltes. Koos suhtluspädevusega arendatakse õppijas oskust võrrelda oma ning võõra kultuuri sarnasusi ja erinevusi, mõista ning väärtustada teiste kultuuride ja keelte eripära, olla salliv ning vältida eelarvamuslikku suhtumist võõrapärasesse. Teiste kultuuride tundmine aitab teadlikumalt tajuda oma keele ja kultuuri spetsiifikat.

**6) Matemaatika-, loodusteaduste- ja tehnoloogiaalase pädevusega** seonduvad võõrkeeled suhtluspädevuse kaudu. Esmalt õpitakse võõrkeeltes nt arvutama ning seejärel vastavalt keeleoskuse arengule mõistma erinevate elu- ja tegevusvaldkondade tekste, sh tebegraafikat või muul viisil visuaalselt esitatud teavet. Õpitakse kasutama tehnoloogilisi abivahendeid eri liiki tekste luues, korrigeerides ja esitades.

**7) Ettevõtlikkuspädevus** kaasneb eelkõige enesekindluse ja julgusega, mida annab inimesele võõrkeeleoskus. Toimetulek võõrkeelses keskkonnas avardab õppija võimalusi viia ellu oma ideid ja eesmärke ning loob eeldused koostööks teiste sama võõrkeelt valdavate ea- ja mõttekaaslastega.

**8) Digipädevus**

Võõrkeelt õppides kasutatakse digivahendeid internetis teabe otsimiseks ning saadud teabe rakendamiseks, arutledes erinevate kultuuri- ja igapäevaeluteemade üle. Rakendatakse veebisõnastikke, tõlkeprogramme ja muid asjakohaseid digitaalseid rakendusi, luuakse sisu ning säilitatakse loodut digitaalsel kujul. Digikeskkonnas võõrkeeles suheldes jälgitakse teabe ohutut kasutamist ja jagamist. Eraelu kajastavaid, sh isikuandmeid sisaldavaid, tekste koostades ning jagades pööratakse tähelepanu interneti turvalisusele.

**4.2. Lõimumine teiste ainevaldkondadega**

Võõrkeelte ainekavad arvestavad teadmisi, mida õpilane saab õpitava keele maa ja kultuuri kohta teiste ainevaldkondade kaudu. Võõrkeeleõppes kasutatavad materjalid täiendavad teadmisi, mida õpilane omandab teistes õppeainetes, andes õpilasele keelevahendid erinevate valdkondadega seonduvate teemade käsitlemiseks.

Võõrkeelte oskus võimaldab muu hulgas õppijale ligipääsu lisateabeallikatele (teatmeteosed, võõrkeelne kirjandus, internet jt), toetades sel moel materjali otsimist mõne teise õppeaine jaoks.

**Keel ja kirjandus.** Võõrkeelte valdkonnal on kõige otsesem seos keele ja kirjandusega, kuna võõrkeeleõppes rakendatakse emakeeles omandatud teadmisi: arendatakse kirjalikku ja suulist eneseväljendusoskust, luuakse tekste ning õpitakse neist aru saama. Kõik need teadmised ja oskused kantakse järgmist keelt õppides üle uude kultuurikonteksti.

**Matemaatika.** Matemaatikapädevuse arengut toetab numbrite tundmise ja arvutamise kõrval erinevates alustekstides leiduvate sümbolite, graafikute, tabelite ja diagrammide mõistmise ning tõlgendamise oskuse arendamine.

**Loodus- ja sotsiaalained.** Lõiming kujundatakse erinevate teemavaldkondade ja nendes kasutatavate alustekstide ning õppe kaudu. Võõrkeelte õppes juhitakse õpilasi muu hulgas väärtustama looduslikku mitmekesisust ning vastutustundlikku ja säästvat eluviisi; ära tundma kultuurilist eripära ja järgima üldtunnustatud käitumisreegleid; kujundama oma arvamust ning olema aktiivne ja vastutustundlik kodanik.

**Kunstiained.** Kunstipädevusega puututakse kokku kultuuriteadlikkuse kujundamise kaudu, õppides tundma erinevate maade kultuurisaavutusi nii teemade (nt „Riigid ja nende kultuur“, „Vaba aeg“) kui ka vahetute kunstielamuste kaudu (kino, teater, kontserdid, muusika, näitused, muuseumid jm). Õpilasi suunatakse märkama ja väärtustama erinevaid kultuuritraditsioone ning maailmakultuuri mitmekesisust.

**Tehnoloogia.** Erinevate teemavaldkondade ja nendes kasutatavate alustekstide ning õppe kaudu teadvustatakse tehnoloogia arengusuundumisi, seejuures arutletakse nt tehnoloogia kasutamisega kaasnevate võimaluste ja ohtude üle või tutvutakse eri valdkondade teadussaavutustega.

**Kehaline kasvatus.** Kehakultuuripädevus seostub võõrkeeltes tervisliku eluviisi ja kehalise aktiivsuse väärtustamisega. Võõrkeeleõppes (nii nagu kehalises kasvatuseski) tuleb sallivalt suhtuda kaaslastesse, järgida ausa mängu reegleid ning teha koostööd.

**4.3 Läbivate teemade rakendamise võimalusi**

Võõrkeelte õppe eesmärgid ja teemad toetavad erinevais kooliastmeis õpilase algatusvõimet, mõtteaktiivsust ning läbivate teemade omandamist, kasutades selleks sobivaid võõrkeelseid (autentseid) alustekste ning erinevaid pädevusi arendavaid töömeetodeid. Eelkõige on läbivad teemad seotud järgmiste teemavaldkondadega:

1) **elukestev õpe ja karjääri planeerimine**: „Õppimine ja töö”. Kujundatakse iseseisva õppimise oskus, mis on oluline alus elukestva õppe harjumuste ja hoiakut omandamisel. Erinevate õppevormide kaudu arendatakse õpilaste suhtlus- ja koostööoskusi, mida on muu hulgas vaja tulevases tööelus. Võõrkeelt õppides omandataks eneseanalüüsiks ja enda tutvustamiseks vajalikku sõnavara, et ennast võõrkeeles esitleda ja oma mõtteid arusaadavalt edasi anda. Õpe võimaldab vahetult kokku puutuda töömaailmaga, nt käivad õpilased ettevõtteis, tutvuvad ainevaldkonnaga seotud ametite, erialade ja edasiõppimisvõimalustega. Nii kujuneb oskus koostada õpinguile ja tööle kandideerimiseks vajalikke dokumente;

2**) keskkond ja jätkusuutlik areng**: „Kodukoht Eesti”. Taotletakse õpilase kujunemist sotsiaalselt aktiivseks, vastutustundlikuks ning keskkonnateadlikuks inimeseks, kes hoiab ja kaitseb keskkonda ning, väärtustades jätkusuutlikkust, on valmis leidma vastuseid keskkonna- ja inimarengu küsimustele;

3) **kodanikualgatus ja ettevõtlikkus**: „Mina ja teised“, „Igapäevaelu. Õppimine ja töö“, „Kodukoht Eesti“, „Vaba aeg“. Taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ja toetub oma tegevuses riigi kultuuritraditsioonidele ning arengusuundadele;

4) **kultuuriline identiteet:** „Kodukoht Eesti”, „Riigid ja nende kultuur”. Taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktika eripärast ning kes väärtustab omakultuuri ja kultuurilist mitmekesisust ning on salliv ja koostööaldis;

5) **teabekeskkond:** „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist teabeteadlikuks inimeseks, kes tajub ja teadvustab

teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi;

6) **tehnoloogia ja innovatsioon**: „Igapäevaelu. Õppimine ja töö“, „Vaba aeg“. Taotletakse õpilase kujunemist uuendusaltiks ja nüüdisaegset tehnoloogiat eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi- ja töökeskkonnas;

7) **tervis ja ohutus**: „Mina ja teised”, „Kodu ja lähiümbrus”, „Igapäevaelu. Õppimine ja töö“. Taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes järgib tervislikku eluviisi, käitub turvaliselt ning aitab kaasa tervist edendava turvalise keskkonna kujundamisele;

8) **väärtused ja kõlblus**: „Mina ja teised“, „Kodu ja lähiümbrus“, „Kodukoht Eesti“, „Igapäevaelu. Õppimine ja töö“, „Riigid ja nende kultuur“, „Vaba aeg“. Taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**4.4 Õppetegevuse kavandamine ning korraldamine**

Õpet kavandades ja korraldades:

1) lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;

2) taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab piisavalt aega puhkuseks ja huvitegevusteks;

3) võimaldatakse õppida üksi ning koos teistega (iseseisvad, paaris- ja rühmatööd), et toetada õpilaste kujunemist aktiivseiks ning iseseisvaiks õppijaiks;

4) kasutatakse diferentseeritud õppeülesandeid, mille sisu ja raskusaste toetavad

individualiseeritud käsitlust ning suurendavad õpimotivatsiooni;

5) rakendatakse nüüdisaegseid info- ja kommunikatsioonitehnoloogial põhinevaid õpikeskkondi ning õppematerjale ja -vahendeid;

6) mitmekesistatakse õpikeskkonda: muuseumid, näitused, teater, arvuti/ multimeediaklass, õpilasvahetus, õppereisid jne;

7) kasutatakse erinevaid õppemeetodeid, sh aktiivõpet: rollimängud, arutelud, diskussioonid, projektõpe jne.

Õppesisu käsitlemise valiku teeb aineõpetaja arvestusega, et kooliastmeti kirjeldatud õpitulemused, üld- ja valdkonnapädevused ning ainepädevused oleksid saavutatud.

**5. Hindamise alused (lähtub HTM määrusest ja kooli hindamisjuhendist)**

Õpitulemuste hindamise eesmärgid on toetada õpilase arengut, innustada õpilast sihikindlalt õppima, kujundada õpilase enesehinnangut, tekitada huvi võõrkeelte õppimise vastu ning luua seega alus elukestvale võõrkeeleõppele. Hindamisel lähtutakse põhikooli riikliku õppekava üldosa sätetest.

Hinnatakse õpilase teadmisi ja oskusi suuliste vastuste, sh esituste, kirjalike ja/või praktiliste tööde ning praktiliste tegevuste alusel, arvestades õpilase teadmiste ja oskuste vastavust ainekavas taotletavatele õpitulemustele. Puudustele juhib õpetaja tähelepanu taktitundega, osutades võimalustele neist üle saada.

Õpitulemusi hinnatakse sõnaliste hinnangute ja numbriliste hinnetega. Õpitulemuste kontrollimise vormid peavad olema mitmekesised ning vastavuses õpitulemustega. Õpilane peab teadma, mida ja millal hinnatakse, mis hindamisvahendeid kasutatakse ning mis on hindamise kriteeriumid.

Väärtushinnanguid ja -hoiakuid ning õpioskusi sisaldavate õpitulemuste kohta (nt huvi tundmine, väärtustamine, reeglite järgimine, teatmeallikate kasutamine) antakse tagasisidet. Tagasiside andmisel (sh keelelistele õpitulemustele) kasutatakse kõrvuti õpetaja hinnangutega õpilaste enesehindamist ja kaaslaste antud hinnanguid, võttes vajaduse korral abiks nt Euroopa keelemapi.

Õpitulemusi hinnates lähtutakse Kuldre Kooli õppekava üldosa ning teiste hindamist reguleerivate õigusaktide käsitlusest.

**6.** **Füüsiline õppekeskkond**

1. Kool korraldab õppe vajadusel rühmades, soovituslik rühma suurus on kuni 17 õpilast.

2. Kool korraldab õppe klassis, kus on keeleõppe eesmärkide saavutamist toetav ruumikujundus koos vajaliku õppematerjali, sisustuse ja tehniliste abivahenditega.

3. Klassis peab olema võimalik kuulata eri helikandjaid (nt CD, kassetid) ja vaadata videoid. Oluline on Interneti-ühendusega arvuti ja esitlustehnika.

4. Keeleõppeklassi mööblit peaks saama ümber paigutada, et teha mitmekesiseid ülesandeid ning töötada rühmas või individuaalselt.

5. Keeleõppeklassi seintele peab olema võimalik paigaldada stende ja paigutada nii näitmaterjale kui ka õpilaste töid. Keeleõppeklassi on soovitav paigutada raamaturiiulid sõnastike ning muude eakohaste ja nüüdisaegsete õppematerjalidega nii, et need oleksid õpilastel käepärast. Kooli raamatukogu toetab võõrkeeleõpet võõrkeelse lugemisvaraga.

**7. Ainekavad**

 **Inglise keel ja vene keel**

* 1. **Üldosa**
		1. **Õppeaine õppe- ja kasvatuseesmärgid**

A-võõrkeele (inglise keele) õppega kujundatakse ainepädevus, mis sisaldab keelepädevust, väärtushinnanguid ja –hoiakuid ning õpioskusi.

Põhikooli A-võõrkeele (inglise keele) õpetusega taotletakse, et õpilane:

* saavutab iseseisva keelekasutaja taseme, mis võimaldab selles keeles igapäevastes situatsioonides suhelda ning lugeda ja mõista eakohaseid võõrkeelseid originaaltekste;
* huvitub võõrkeelte õppimisest ja nende kaudu silmaringi laiendamisest;
* omandab oskuse märgata ja väärtustada erinevate kultuuride eripära;
* omandab oskuse edaspidi õppida võõrkeeli ning pidevalt täiendada oma keeleoskust;
* huvitub õpitavat keelt kõnelevatest maadest ja nende kultuurist;
* oskab kasutada eakohaseid võõrkeelseid teatmeallikaid (nt teatmeteosed, sõnaraamatud, internet), et leida vajalikku infot ka teistes valdkondades ja õppeainetes.

B-võõrkeele (vene keele) õppega kujundatakse ainepädevus, mis sisaldab keelepädevust, väärtushinnanguid ja –hoiakuid ning õpioskusi.

Põhikooli B-võõrkeele (vene keel) õpetusega taotletakse, et õpilane:

* saavutab keeleoskuse taseme, mis võimaldab tal igapäevases suhtlusolukordades toime tulla;
* huvitub võõrkeelte õppimisest ning nende kaudu silmaringi laiendamist;
* omandab oskuse märgata ja väärtustada erinevate kultuuride eripära;
* tunneb võõrkeelte õppimise strateegiaid ning oskab neid iseseisvalt kasutada;
* huvitub õpitavat keelt kõnelevatest maadest ja nende kultuurist;
* oskab kasutada eakohaseid võõrkeelseid teatmeallikaid (nt teatmeteosed, sõnaraamatud, internet), et leida vajalikku infot ka teistes valdkondades ja õppeainetes.

**7.1.2 Õppeaine kirjeldus**

A-võõrkeel on enamikule õpilastest esimene kokkupuude teise keele ja kultuuriga, mistõttu üks A-võõrkeele õppe olulisemaid ülesandeid on äratada õpilastes huvi teiste keelte ja kultuuride vastu ning tekitada võõrkeele õppeks motivatsiooni.

Võõrkeele kui suhtlusvahendi omandamine on pikaajalist pingutust nõudev tegevus, mis eeldab õppija aktiivset osalust.

A-võõrkeele õppimisel saadud õpioskused on aluseks järgmiste võõrkeelte omandamisel. Õppija keeleoskuse arengut toetab lõimitud aine- ja keeleõpe. Õpetuses lähtutakse kommunikatiivse õpetuse põhimõtetest. Rõhk on interaktiivsel õppimisel ja õpitava keele kasutamisel.

Kommunikatiivne keeleoskus (suhtluspädevus) hõlmab kolme komponenti: keelelist, sotsiolingvistilist ja pragmaatilist.

Keeleteadmised ei ole eesmärk omaette, vaid vahend parema keeleoskuse omandamiseks. Keele struktuuri õpitakse kontekstis, järk-järgult jõutakse grammatikareeglite teadliku omandamise juurde.

B-võõrkeele kokkupuude on enamikul õpilastest II kooliastmes. B-võõrkeele kui teise omandatava võõrkeele õpe võimaldab õpilasel laiendada oma suhtlemisvõimalusi ja kultuurilist silmaringi, tagab juurdepääsu teadmisallikaile ning loob eeldused vahetuks suhtlemiseks, toetab edasisi õpinguid ja tegevust ühiskonnas. Oluline on erinevate keelte üksteist toetav ja väärtustav õpetamine, aga eriti seoste nägemine A-võõrkeelega.

A-võõrkeelt õppides saadud õpikogemus ja omandatud õpioskused toetavad B-võõrkeele

õppimist. Samuti arvestatakse teadmisi, mida õpilane saab õpitava keele maa ja kultuuri

kohta teiste õppeainete kaudu.

Võõrkeele kui õppeaine ja suhtlusvahendi omandamine on tegevus, mis nõuab õppijalt pikaajalist pingutust ning aktiivset osalust. Keeletunnis suheldakse peamiselt õpitavas võõrkeeles. Emakeelt võib kasutada vajaduse korral selgituste andmiseks.

Võõrkeeleõppes on kesksel kohal tegevused, mis nõuavad keele eesmärgistatud kasutamist ja lõimivad erinevaid keeleoskuse aspekte.

Õpetuses lähtutakse kommunikatiivse õpetuse põhimõtetest. Kommunikatiivne keeleoskus

(suhtluspädevus) hõlmab kolme komponenti: keelelist, sotsiolingvistilist ja pragmaatilist.

Keeleteadmised ei ole eesmärk omaette, vaid vahend parema keeleoskuse omandamiseks.

Keelestruktuuri õpitakse kontekstis, järk-järgult jõutakse grammatikareeglite teadliku omandamise juurde.

Sotsiolingvistilise pädevuse kaudu areneb õppija keelekasutuse olukohasus (viisakusreeglid, keeleregister jm). Pragmaatilise pädevuse kaudu areneb õppija võime mõista ja luua tekste.

Suhtluspädevust arendatakse keeleliste toimingute (kuulamine, lugemine, rääkimine, kirjutamine) kaudu.

Keeleõppe telje moodustavad teemavaldkonnad, mille kaudu ja piires kujuneb suhtluspädevus. Põhikoolis on teemade käsitlemisel lähtepunktiks „Mina ja minu lähiümbrus”*.* Kõigis kooliastmeis ja klassides käsitletakse teemasid kõigist teemavaldkondadest, kuid rõhuasetused ja maht on erinevad. Teemade käsitlemisel lähtutakse vastava kooliastme õpilaste kogemustest, huvidest ja vajadustest. Keeletunnis suheldakse peamiselt õpitavas võõrkeeles. Emakeelt võib kasutada vajaduse korral selgituste andmiseks.

Oluline on ka õpioskuste arendamine, sealhulgas oskus seada endale õpieesmärke ja analüüsida oma õpitulemusi, kasutades nt Euroopa keelemappi või õpimappi.

Võõrkeeleõppes on kesksel kohal tegevused, mis nõuavad keele eesmärgistatud kasutamist ning lõimivad erinevaid keeleoskuse aspekte.

Kõigis kooliastmeis on oluline osa paaris- ja rühmatööl. Õpilasi suunatakse üha enam tegema eakohast iseseisvat tööd (lugema, infot hankima, projektides osalema jne).

Õppetegevusi kavandades lähtutakse didaktilistest põhiprintsiipidest (lähemalt kaugemale, tuntult tundmatule, lihtsalt keerulisele, konkreetselt abstraktsele) ning keelekasutuse vajadustest (alustades sagedamini kasutatavatest sõnadest ja vormidest).

Õpitava võõrkeelega tihedama kontakti loomiseks, suhtluspädevuse ja kultuuriteadlikkuse arendamiseks ergutame õpilasi kasutama õpitavat keelt ka väljaspool keeletundi. Selleks sobivad erinevad ülesanded: iseseisev lugemine, teabe otsimine eri allikatest, projektitööd, kus õpilased töötavad õpetaja juhendamisel koos, kasutades kõiki osaoskusi. Õpilaste motiveerimiseks on soovitatav aidata neil leida kirjasõpru, korraldada õppereise ja õpilasvahetust ning kutsuda keeletundi õpitavat keelt emakeelena kõnelejaid.

Kõigis kooliastmeis on oluline õppijat motiveerida ning kujundada temas positiivset hoiakut keeleõppesse. Eduelamuse saavutamiseks luuakse tundides positiivne õhkkond ja väärtustatakse õppija iga edusammu. Tunnustatakse ka tulemuse saavutamiseks tehtud jõupingutusi. Vigu käsitletakse normaalse keeleõppe osana, nende analüüsimine soodustab õpitava mõistmist ning võimaldab õpilasel oma keelekasutust korrigeerida.

**7.1.3 Taotletavad õpitulemused kooliastmeti (I-III kooliaste)**

**I kooliaste**

**A-võõrkeele õpitulemused**

I kooliastme õpitulemused kajastavad õpilase head saavutust.
3. klassi lõpetaja:

1)Saab aru lihtsatest igapäevastest väljenditest ja lühikestest lausetest;
2) kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kooli) kirjeldamiseks;
3) reageerib adekvaatselt väga lihtsatele küsimustele ja korraldustele;
4) on omandanud esmased teadmised õpitava keele maast ja kultuurist;
5) suhtub positiivselt võõrkeele õppimisesse;
6) kasutab esmaseid õpioskusi (kordamist, seostamist) võõrkeele õppimiseks;
7) oskab õpetaja juhendamisel töötada nii paaris kui ka rühmas.

Keeleoskuse hea tase 3. klassi lõpus:

|  |  |  |  |  |
| --- | --- | --- | --- | --- |
|   | Kuulamine | Lugemine | Rääkimine | Kirjutamine |
| Inglise keel | A1.2 | A1.1 | A1.2 | A1.1 |

 Kuulamine A1.2 – Saab aru selgelt hääldatud fraasidest, lausetest ja tuttava situatsiooniga seotud lühikestest dialoogidest. Mõistab selgelt ja aeglaselt antud juhiseid ning pöördumisi. Vajab kordamist, otsustamist, piltlikustamist vms

Lugemine A1.1 – Tunneb õpitava keele tähemärke. Tunneb tekstis ära tuttavad nimed, sõnad (sh rahvusvaheliselt kasutatavad) ja fraasid. Loeb sõnu, fraase ja lauseid õpitud sõnavara ulatuses; arusaamist võib toetada pildimaterjal.

Rääkimine A1.2 – Oskab lühidalt tutvustada iseennast ja oma ümbrust. Saab hakkama õpitud sõnavara ja lausemallide piires lihtsate dialoogidega; vajab vestluskaaslase abi. Hääldusvead võivad põhjustada arusaamatusi. Kõnes esineb kordusi, katkestusi ja pause.

Kirjutamine A1.1 – Tunneb õpitava keele kirjatähti, valdab kirjatehnikat, oskab õpitud fraase ja lauseid ümber kirjutada (õigekiri). Oskab kirjutada isikuandmeid (nt vihiku peale). Koostab lühikesi lauseid õpitud mallide alusel.

Keeleteadmised:

Lauseõpetus: Tähestik; suur ja väike täht nimedes; lihtlause; korraldused (käskiv kõne); enam kasutatavad rinnastavad sidesõnad (and, but).

Tegusõna: Present Simple (be/have); Present Continuous.

Nimisõna: Ainsus ja reeglipärane mitmus; omastav kääne; umbmäärane ja määrav artikkel + loendatav nimisõna.

Omadussõna: Üldlevinud omadussõnad (good, big, red).

Asesõna: Isikulised asesõnad; omastavad asesõnad.

Eessõna: Enam kasutatavad eessõnad koha- ja ajamäärustes (in, on, at, to).

Arvsõna: Põhiarvud 1-20; telefoninumbrid.

Määrsõna: Levinumad aja- ja kohamäärsõnad (now, here); hulga- ja määramäärsõnad (many; much).

**II kooliaste**

**A-võõrkeele õpitulemused**

II kooliastme õpitulemused kajastavad õpilase head saavutust.
6. klassi lõpetaja:
1) saab õpitud temaatika piires aru lausetest ja sageli kasutatavatest väljenditest;
2) mõistab olulist õpitud temaatika piirides;
3) kirjutab lühikesi tekste õpitud temaatika piires;
4) tuleb toime teda puudutavates igapäevastes suhtlusolukordades võõrkeelt emakeelena kõnelejaga;
5) teadvustab eakohaselt õpitava maa ja oma maa kultuuri sarnasusi ja erinevusi ning oskab neid arvestada;
6) rakendab õpetaja juhendamisel varem omandatud õpioskusi ja -strateegiaid;

7) töötab õpetaja täpsustavate juhiste järgi iseseisvalt, paaris ja rühmas;
8) seab endale õpieesmärke ning hindab koostöös kaaslaste ja õpetajaga oma saavutusi.

Keeleoskuse hea tase 6. klassi lõpus:

|  |  |  |  |  |
| --- | --- | --- | --- | --- |
|  | Kuulamine | Lugemine | Rääkimine | Kirjutamine |
| Inglise keel | A2.2 | A2.2 | A2.2 | A2.2 |

Kuulamine A2.2 – Suudab jälgida enda jaoks tuttava valdkonna mõttevahetust ning eristada olulist infot. Saab aru olmesfääris kuuldud üldkeelse suhtluse sisust (nt poes, bussis, hotellis, piletilevis). Vajab sageli kuuldu täpsustamist.

Lugemine A2.2 – Loeb lihtsaid avatekste (nt reklaamid, ohuhoiatused) tuttavatel teemadel ja saab aru neis sisalduvast infost. Suudab mõnikord aimata sõnade tähendust konteksti toe.

Rääkimine A2.2 – Oskab rääkida oma huvidest ja tegevustest. Tuleb toime olmesfääris suhtlemisega. Oskab väljendada oma suhtumist ja eelistusi. Suudab alustada, jätkata ja lõpetada vestlust tuttaval teemal, kuid võib vajada abi. Kasutab õpitud põhisõnavara ja lausemalle valdavalt õigesti; spontaanses kõnes on vigu. Kõne on arusaadav, kuigi esineb hääldusvigu ja sõnade otsimist.

Kirjutamine A2.2 – Oskab kirjutada lühikesi kirjeldavat laadi jutukesi oma kogemustest ja ümbritsevast. Koostab lihtsaid isiklikke kirju. Oskab kirjutada sidesõnu *aga, sest, et* jt. Rakendab õpitud õigekirjareegleid (nt algustähe ortograafia, kirjavahemärgid).

Keeleteadmised:

Lauseõpetus: Õigekiri õpitud sõnavara piires; sõnajärg jaatavas, eitavas ja küsivas lauses; rindlaused; kaudne kõne (saatelause olevikus); suur ja väike algustäht (kuud, nädalapäevad, keeled, riigid); kirjavahemärgid (punkt, koma, küsi- ja hüüumärk, ülakoma); rinnastavad sidesõnad (too, or); alistavad sidesõnad (when, because).

Tegusõna: Põhi- ja abitegusõnad; modaaltegusõnad (can, must, may); isikuline tegumood (Present Simple, Past Simple, Future Simple, Past Continuous, Present Perfect). Enam kasutatavad reegli- ja ebareeglipärased tegusõnad; going to- tulevik.

Nimisõna: Ebareeglipärane mitmus (man/men, tooth/teeth); aluse ja öeldise ühildumine; umbmäärane ja määrav artikkel + loendamatu nimisõna; artikli puudumine; enam kasutatavad väljendid artikliga ja ilma (go home, have a headache, go to the theatre).

Omadussõna: Omadussõnade võrdlusastmed; omadussõnade võrdlemine (as…as, more… than); so/such + omadussõna.

Asesõna: Siduvad asesõnad (that, who); omastavate asesõnade absoluutvormid (mine, yours); umbmäärased asesõnad ja nende liitvormid (some/ any/ no).

Eessõna: Aja-, koha- ja viisimäärustes esinevad eessõnad; enam kasutatavad eessõnalised väljendid (next to, in the middle):

Arvsõna: Põhi- ja järgarvud; lihtmurrud (pool, veerand); kuupäevad, aastaarvud.

Määrsõna: Määrsõnade moodustamine; sagedusmäärsõnad (liitega –ly); järjestavad määrsõnad; ebareeglipärased määrsõnad (fast); viisimäärsõnad; hulga- ja määramäärsõnad (a litte, a few).

Sõnatuletus: Arvsõna tuletusliited (-teen, -ty); nimisõna tuletusliited (-er, -or); määrsõna tuletusliide –ly.

**B-võõrkeele õpitulemused**

6. klassi lõpetaja:

1) saab aru igapäevastest väljenditest ja lühikestest lausetest;

2) kasutab õpitud väljendeid ja lühilauseid oma vajaduste väljendamiseks ning oma

lähiümbruse (pere, kodu, kool) kirjeldamiseks;

3) reageerib adekvaatselt lihtsatele küsimustele ja korraldustele;

4) on omandanud esmased teadmised õpitava keele kultuuriruumist;

5) rakendab õpetaja juhendamisel varem omandatud õpioskusi ja -strateegiaid;

6) seab endale õpieesmärke ning hindab koostöös kaaslaste ja õpetajaga oma saavutusi;

7) töötab õpetaja juhendamisel iseseisvalt, paaris ja rühmas

Keeleoskuse hea tase 6. klassi lõpus:

|  |  |  |  |  |
| --- | --- | --- | --- | --- |
|   | Kuulamine | Lugemine | Rääkimine | Kirjutamine |
| Vene keel | A1.2 | A1.1 | A1.2 | A1.1  |

Kuulamine A1.2 - Saab aru selgelt hääldatud fraasidest, lausetest ja tuttava situatsiooniga seotud lühikestest dialoogidest. Mõistab selgelt ja aeglaselt antud juhiseid ning pöördumisi. Vajab kordamist, osutamist, piltlikustamist vms.

Lugemine A1.1 - Tunneb õpitava keele tähemärke. Tunneb tekstis ära tuttavad nimed, sõnad (sh rahvusvaheliselt kasutatavad) ja fraasid. Loeb sõnu, fraase ja lauseid õpitud sõnavara ulatuses; arusaamist võib toetada pildimaterjal.

Rääkimine A1.2 - Oskab lühidalt tutvustada iseennast ja oma ümbrust. Saab hakkama õpitud sõnavara ja lausemallide piires lihtsate dialoogidega; vajab vestluskaaslase abi. Hääldusvead võivad põhjustada arusaamatusi. Kõnes esineb kordusi, katkestusi ja pause.

Kirjutamine A1.1 - Tunneb õpitava keele kirjatähti, valdab kirjatehnikat, oskab õpitud fraase ja lauseid ümber kirjutada (ärakiri). Oskab kirjutada isikuandmeid (nt vihiku peale). Koostab lühikesi lauseid õpitud mallide alusel.

**III kooliaste**

**A-võõrkeele õpitulemused**

III kooliastme õpitulemused kajastavad õpilase head saavutust.

Põhikooli lõpetaja:

* mõistab endale tuttaval teemal kõike olulist;
* oskab kirjeldada kogemusi, sündmusi, unistusi ja eesmärke ning lühidalt põhjendada ja selgitada oma seisukohti ning plaane;
* oskab koostada lihtsat teksti tuttaval teemal;
* saab õpitavat keelt emakeelena kõnelevate inimestega igapäevases suhtlemises enamasti hakkama, tuginedes õpitava keele maa kultuuritavadele
* tunneb huvi õpitavat keelt kõnelevate maade kultuurielu vastu, loeb võõrkeelsest eakohast kirjandust, vaatab filme ja telesaateid ning kuulab raadiosaateid;
* kasutab võõrkeelseid teatmeallikaid (nt tõlkesõnaraamatut, Internetti) vajaliku info otsimiseks ka teistes valdkondades ja õppeainetes;
* töötab iseseisvalt, paaris ja rühmas;
* hindab õpetaja abiga oma tugevaid ja nõrku külgi seatud eesmärkide järgi ning kohandab oma õpistrateegiaid.

Keeleoskuse hea tase 9. klassi lõpus:

|  |  |  |  |  |
| --- | --- | --- | --- | --- |
|   | Kuulamine | Lugemine | Rääkimine | Kirjutamine |
| Inglise keel | B1.2 | B1.2 | B1.2 | B1.2 |

Kuulamine B1.2 – saab kuuldust aru, taipab nii peamist sõnumit kui ka üksikasju, kui räägitakse üldlevinud teemadel (nt uudistes, spordireportaažides, intervjuudes, ettekannetes, loengutes) ning kõne on selge ja üldkeelne.

Lugemine B1.2 – Loeb ja mõistab mõneleheküljelisi selge arutluskäiguga tekste erinevatel teemadel (nt noortele mõeldud meediatekstid, mugandatud ilukirjandustekstid). Suudab leida vajalikku infot pikemast arutlevat laadi tekstist. Kogub teemakohast infot mitmest tekstist. Kasutab erinevaid lugemisstrateegiaid (nt üldlugemine, valiklugemine). Tekstides esitatud detailid ja nüansid võivad jääda selgusetuks.

Rääkimine B1.2 – Oskab edasi anda raamatu, filmi, etenduse jms sisu ning kirjeldada oma muljeid. Tuleb enamasti toime vähem tüüpilistes suhtlusolukordades. Kasutab põhisõnavara ja sagedamini esinevaid väljendeid õigesti; keerukamate lausestruktuuride kasutamisel tuleb ette vigu. Väljendab ennast üsna vabalt, vajaduse korral küsib abi. Hääldus on selge, intonatsiooni- ja rõhuvead ei häiri suhtlust.

Kirjutamine B1.2 – Oskab koostada eri allikatest pärineva info põhjal kokkuvõtte (nt lühiülevaade sündmustest, isikutest). Oskab kirjeldada tegelikku või kujuteldavat sündmust. Oskab isiklikus kirjas vahetada kogemusi, tundeid ja sündmusi. Oskab kirjutada õpitud teemal oma arvamust väljendava lühikirjandi. Oma mõtete või arvamuste esitamisel võib olla keelelisi ebatäpsusi, mis ei taksita kirjutatu mõistmist.

Keeleteadmised:

Lauseõpetus: Põimlaused; fraaside ja lausete ühendamine; it/there lause algul; tingimuslaused (I-III tüüp); kaudne kõne (aegade ühildumine, küsimused, korraldused, palved); kokku- ja lahkukirjutamise põhijuhud; kirjavahemärgid (jutumärgid); sõnade poolitamise põhireeglid (liitsõnad); alistavad sidesõnad (however, though).

Tegusõna: Harvemini esinevad ebareeglipärased tegusõnad (grind, sew, …); isikuline tegumood (Past Perfect, Present Perfect Continuous); umbisikuline tegumood (present Simple / Past Simple); modaaltegusõnad (have to, ought, should, would); tuleviku väljendamise erivõimalused; tarind to + infinitiiv, ing-vorm.

Nimisõna: Ainsuslikud ja mitmuslikud nimisõnad; liitnimisõnad; artikli kasutamine isikunimede ja geograafiliste nimedega; väljendid artikliga ja ilma.

Omadussõna: Omadussõnade kasutamine rahvusest ja kodakondsusest kõneldes; eritüvelised võrdlusastmed (old- elder); enough/too+ omadussõna; omadussõna nimisõna funktsioonis (the poor).

Asesõna: Umbmäärased asesõnad (either, neither); umbisikulised asesõnad (it, there).

Eessõna: Enam kasutatavad eessõnalised väljendid (take part in, look forward to); eessõnad viisimäärustes (with, without).

Arvsõna: Protsent; aritmeetilised põhitehted; kümnendmurrud; arvsõna „0“ erinev lugemine.

Määrsõna: Määrsõnade liigid ja võrdlemine; määrsõna koht lauses.

Sõnatuletus: Liitsõnad; enam kasutatavad ees- (re-, un-) ja järelliited (-ness, -ion, -ous) nimi-, omadus-, tegusõnade moodustamiseks.

**B-võõrkeele õpitulemused**

B-võõrkeele III kooliastme õpitulemused kajastavad õpilase head saavutust.

Põhikooli lõpetaja teistes keeltes:

* tuleb toime teda puudutavates igapäevastes suhtlusolukordades õpitavat keelt emakeelena rääkiva kõnelejaga;
* saab õpitud temaatika piires aru lausetest ja sageli kasutatavatest väljenditest;
* mõistab õpitud temaatika piirides olulist;
* kirjutab lühikesi tekste õpitud temaatika piires;
* hangib infot erinevatest võõrkeelsetest infoallikatest;
* on omandanud esmased teadmised õpitava keele maa kultuuriloost;
* teadvustab eakohaselt õpitava maa ja oma maa kultuuri erinevusi ning oskab neid arvestada;
* töötab iseseisvalt, paaris ja rühmas;
* hindab õpetaja abiga oma tugevaid ja nõrku külgi seatud eesmärkide järgi ning vajaduse korral kohandab oma õpistrateegiaid.

**Keeleoskuse hea tase 9. klassi lõpus:**

|  |  |  |  |  |
| --- | --- | --- | --- | --- |
|  | Kuulamine  | Lugemine  | Rääkimine  | Kirjutamine  |
| Vene keel  | A2.2 | A2.2 | A2.2 | A2.2 |

Osaoskuste õpitulemused esitatakse osaoskuste tabelis.

Kuulamine A2.2 - Suudab jälgida enda jaoks tuttava valdkonna mõttevahetust ning eristada olulist infot. Saab aru olmesfääris kuuldud üldkeelse suhtluse sisust (nt poes, bussis, hotellis, piletilevis). Vajab sageli kuuldu täpsustamist.

Lugemine A2.2 - Loeb lihtsaid tavatekste (nt reklaamid, menüüd, ajakavad, ohuhoiatused) tuttavatel teemadel ja saab aru neis sisalduvast infost. Suudab mõnikord aimata sõnade tähendust konteksti toel.

Rääkimine A2.2 - Oskab rääkida oma huvidest ja tegevustest. Tuleb toime olmesfääris suhtlemisega. Oskab väljendada oma suhtumist ja eelistusi. Suudab alustada, jätkata ja lõpetada vestlust tuttaval teemal, kuid võib vajada abi. Kasutab õpitud põhisõnavara ja lausemalle valdavalt õigesti; spontaanses kõnes on vigu. Kõne on arusaadav, kuigi esineb hääldusvigu ja sõnade otsimist.

Kirjutamine A2.2 - Oskab kirjutada lühikesi kirjeldavat laadi jutukesi oma kogemustest ja

ümbritsevast. Koostab lihtsaid isiklikke kirju. Oskab kasutada sidesõnu *aga*, *sest*, *et* jt. Rakendab õpitud õigekirjareegleid (nt algustähe ortograafia, kirjavahemärgid).

**7.1.4 Õppesisu**

**Inglise keel**

**I kooliaste**

Teemavaldkonnad:

1) „Mina ja teised“ – enese ja kaaslaste tutvustus;

2) „Kodu ja lähiümbrus“ – pereliikmed, kodu asukoht;

3) „Kodukoht Eesti“ – riik, pealinn, rahvused; aastaajad, kodukoha kirjeldus;

4) „Igapäevaelu. Õppimine ja töö“ – lihtsad tegevused kodus ja koolis ning nende tegevustega

seotud vahendid;

5) „Vaba aeg“ – lemmiktegevused ja eelistused.

**II kooliaste**

 I kooliastmes alustatud alateemad jätkuvad osaoskuste arengu põhjal. Neile lisanduvad järgmised alateemad:

1) „Mina ja teised“ – iseloom, välimus, enesetunne ja tervis, suhted sõpradega ning

lähikondsetega, ühised tegevused, viisakas käitumine;

2) „Kodu ja lähiümbrus“ – kodu ja koduümbrus, sugulased; pereliikmete ametid; igapäevased

kodused tööd ja tegemised;

3) „Kodukoht Eesti“ – Eesti asukoht, sümboolika ning tähtpäevad; linn ja maa, Eesti loodus, ilm; käitumine looduses;

4) „Riigid ja nende kultuur“ – õpitavat keelt kõnelevate riikide sümboolika, tähtpäevad ja kombed, mõningad tuntumad sündmused ja saavutused ning nendega seotud nimed ajaloo- ja kultuurivaldkonnast; eakohased aktuaalsed ühiskondlikud teemad, Eesti naaberriigid;

5) „Igapäevaelu. Õppimine ja töö“ – kodused toimingud, söögikorrad, hügieeniharjumused; turvaline liiklemine, tee küsimine ja juhatamine; poes käik, arsti juures käimine; kool ja klass, koolipäev, õppeained; ametid;

6) „Vaba aeg“ – huvid, erinevad vaba aja veetmise viisid.

**III kooliaste**

I ja II kooliastmes alustatud alateemad jätkuvad osaoskuste arengu põhjal. Neile lisanduvad järgmised alateemad:

1) „Mina ja teised“ – võimed, tugevad ja nõrgad küljed; inimestevahelised suhted,

viisakusreeglid, koostöö ja teiste arvestamine;

2) „Kodu ja lähiümbrus“ – perekondlikud sündmused ja tähtpäevad; kodukoha

vaatamisväärsused ja nende tutvustamine;

3) „Kodukoht Eesti“ – loodus ja looduskaitse; keskkonnahoidlik ja -säästlik käitumine; elu linnas ning maal; Eesti vaatamisväärsused;

4) „Riigid ja nende kultuur“ – õpitava keele kultuuriruumi kuuluvad riigid ja nende

lühiiseloomustus, tuntumate riikide nimed, rahvad, keeled;

5) „Igapäevaelu. Õppimine ja töö“ – tervislik eluviis ja toitumine, suhtlemine teeninduses, turvalisus; õpioskused ja harjumused, edasiõppimine ning kutsevalik; töökohad;

6) „Vaba aeg“ – kultuuriline mitmekesisus; kirjandus ja kunst, sport, erinevad meediavahendid ning reklaam.

**Vene keel**

**II kooliaste**

Teemavaldkonnad:

1) „Mina ja teised“ – enese ja kaaslaste tutvustus; enesetunne, välimuse kirjeldus, ühised tegevused;

2) „Kodu ja lähiümbrus“ – pereliikmed ja sugulased, pereliikmete tegevusalad; kodu asukoht;

3) „Kodukoht Eesti“ – riik, pealinn, rahvused; aastaajad ja ilm;

4) „Igapäevaelu. Õppimine ja töö“ – lihtsamad tegevused kodus ja koolis ning nendega

seonduvad esemed;

5)„Vaba aeg“ – lemmiktegevused ja eelistused.

**III kooliaste**

III kooliastmes alustatud alateemad jätkuvad osaoskuste arengu põhjal. Neile lisanduvad järgmised alateemad:

1) „Mina ja teised“ – huvid ja võimed, iseloom; tervis; suhted sõpradega ja lähikondsetega;

2) „Kodu ja lähiümbrus“ – kodu ja koduümbrus, kodukoha tuntumad vaatamisväärsused; igapäevased kodused tööd ja tegemised, perekondlikud sündmused ja tähtpäevad;

3) „Kodukoht Eesti“ – Eesti asukoht ja sümboolika, riigikord, tähtpäevad ning kultuuritavad, vaatamisväärsused; elu linnas ja maal; ilmastikunähtused, loodus ning käitumine looduses, looduskaitse;

4) „Riigid ja nende kultuur“ – õpitavat keelt kõnelevate riikide sümboolika, tähtpäevad ja kombed; mõned tuntumad sündmused ja saavutused ning nendega seotud nimed ajaloo- ja kultuurivaldkonnast; õpitava keele kultuuriruumi kuuluvad riigid; Eesti naaberriikide ning tuntumate maailmariikide nimed, rahvad ja keeled;

5) „Igapäevaelu. Õppimine ja töö“ – koolitee; koolielu; tee küsimine ja juhatamine; hügieeni- ja toitumisharjumused ning tervislik eluviis, suhtlemine teeninduses ja arsti juures; ametid ning kutsevalik;

6) „Vaba aeg“ – huvid, erinevad vaba aja veetmise viisid; meediavahendid; reklaam; kultuuriline mitmekesisus.

**7.1.5 Õppetegevused**

**I kooliaste**

**Inglise keel**

Õpitulemuste saavutamiseks I kooliastmes on oluline õpetuse mängulisus, suur kaal on salmidel ja lauludel, sest selles vanuses õpib õpilane põhiliselt tegutsedes.
Rõhk on kuulamisel ning rääkimisel. Õpilased õpivad eristama võõrkeele häälikuid, ning omandavad õige häälduse. Kuulamisel kasutatakse põhiliselt adapteeritud ja õpiotstarbelisi tekste (nt lühidialoogid ja -monoloogid). Suur osakaal on salmidel (sh rütmisalmid) ja lauludel. Õpetaja julgustab õpilasi analoogia põhjal kasutama õpitud väljendeid ja lühilauseid. Loetakse ja kirjutatakse peamiselt seda, mis on suuliselt juba õpitud. Õpitu kinnistamine tagatakse selle süstemaatilise kordamise ja eelnenud materjaliga seostamise teel. Tunnis töötatakse nii paaris kui ka rühmas. Õpetaja tutvustab õpetatava keele maa(de)le iseloomulikke kultuuritavasid, nt rahvuspühi, kasutades erinevaid näitlikustamise vahendeid (nt filmilõigud, muusikavideod).
Metoodiliste võtete valikul lähtutakse eakohasusest.
Osaoskuste arendamiseks sobivad:
1) teatud sõnale või fraasile reageerimine (nt käetõstmine, püstitõusmine, esemele või pildile osutamine);
2) loetellu sobimatu sõna äratundmine;
3) pildi täiendamine kuuldu põhjal;
4) tähelepanelikku kuulamist nõudvad mängud (nt bingo);
5) laulude ja luuletuste kuulamine ning nende põhjal ülesande täitmine (nt ridade järjestamine, riimuvate sõnade leidmine);
6) häälega lugemine;
7) dialoogide, laulude ja luuletuste esitamine;
8) rääkimine pildi alusel;
9) ärakirja tegemine ja mudeli järgi kirjutamine jne.

Paralleelselt üleklassi- ja individuaalse tööga suunab õpetaja õpilasi paaris- ja rühmatööle.
I kooliastmes on õpetaja abi igasuguse töö organiseerimisel väga tähtis, sest õpilastel pole veel vajalikke oskusi (nt rühmatöös üksteisega arvestamine, tegevuste jaotamine).
Et toetada õpimotivatsiooni ning luua pingevaba õhkkond, tuleb silmas pidada:
- toetada tuleb lapse loomulikku huvi teda ümbritseva elu vastu ja rakendada see võõrkeele õppimise teenistusse;
- ülesanded peavad olema eakohased;
- õpetamisel tuleb arvestada erineva võimekusega õpilaste vajadusi, pakkudes neile parajat pingutust nõudvaid ülesandeid;
- õppeprotsessis on vigade tegemine loomulik; õpetaja analüüsib õpilaste vigu ning vajadusel korrigeerib oma tegevust;
- õpilase jõupingutusi tuleb tunnustada, võrdlemata teda teistega ning rõhutamata võistlust;
- hinnete ületähtsustamist tuleb vältida;
- ülesanded peavad olema vaheldusrikkad ja töövõtted mitmekesised, kuna I kooliastmes tüdib õpilane kiiresti.

**II kooliaste**

**Inglise keel**

II kooliastmes julgustab õpetaja õpilast võõrkeeles suhtlema, suurendades suulise suhtluse kõrval järk-järgult kirjaliku väljenduse mahtu. Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine.
Paralleelselt suulise väljendusoskusega suureneb järk-järgult kirjalike tööde maht, tähelepanu pööratakse õigekirjaoskuse ja tekstiloome arendamisele. Õpilast harjutatakse järjekindlalt kasutama sõnastikke ja sõnaraamatuid.
Õpilase sõnavara laiendamiseks juhitakse teda iseseisvalt lugema (nt kodulugemine). Tekstidest arusaamise õpetamiseks ja kontrollimiseks kasutatakse mitmekesiseid eakohaseid töövõtteid (nt ennustav lugemine/kuulamine; lühi-, valik- ja õige /vale-vastustega küsimused).
Suulist suhtlemisoskust arendatakse eri laadi paaris- ja rühmatöödega (nt mängud ja rollimängud).
Vigade/eksimuste parandamiseks kasutab õpetaja erinevaid võtteid.
Oluline on julgustada õpilast oma mõtteid väljendama ja mitte teda pidevalt katkestada.
Teemade käsitlemisel on oluline osa teiste kultuuride tundmaõppimisel ning kõrvutamisel oma kultuuriga (nt e-õppe võimaluste kasutamine). Õpilasi harjutatakse kasutama sõnaraamatuid.

Osaoskuste arendamiseks sobivad:
1) eri liiki eakohaste tekstide kuulamine ja lugemine;
2) eakohaste adapteeritud tekstide iseseisev lugemine;
3) ülesande täitmine kuuldu ja loetu põhjal (nt tabeli täitmine, joonise täiendamine);
4) erinevat liiki etteütluse kirjutamine;
5) järjestusülesanded (nt sõnad lauseteks, laused/lõigud tekstiks);
6) eakohased projektitööd;
7) lühiettekanded (nt projektitööde kokkuvõtted, pildi kirjeldus, huvialade tutvustamine);
8) rollimängud;
9) mudelkirjutamine (nt sõnumid, postkaardid, lühikesed kirjad) jne.

10) õppesõnastike kasutamine.

II kooliastmes kasutab õpilane õppimisel palju mehaanilist kordamist. Õpetaja juhendamisel teadvustab õpilane selle strateegia piiratust ning õpib kasutama ka efektiivsemaid õpistrateegiaid (nt mõttekaardid, õpitava materjali ümberorganiseerimine ja süstematiseerimine, tegevuse ja aja kavandamine). Õpilast suunatakse tunnis õpitut loominguliselt rakendama ja kasutama oma keeleteadmisi uutes analoogsetes suhtlussituatsioonides.
II kooliastmes vajavad õpilased nii paaris-, rühma- kui ka individuaalse töö juhendamist. Selle kooliastme lõpul võib rühmatööd kasutada ka keerukamate ja aeganõudvamate projektitööde

puhul.
Et toetada õpimotivatsiooni ning luua pingevaba õhkkond, tuleb silmas pidada:
- õpetamisel tuleb silmas pidada teismelise õpilase huve, elukogemust;
- õpetamisel tuleb arvestada erineva võimekusega õpilaste vajadusi, pakkudes neile parajat pingutust nõudvaid ülesandeid;
- õppeprotsessis on vead loomulikud; õpetaja analüüsib õpilaste vigu, vajadusel korrigeerib oma tegevust ning suunab õpilasi oma vigu märkama ja parandama;
- õpilase jõupingutusi tuleb tunnustada, kasutamata võrdlemist teistega ning rõhutamata võistlust;
- õpilast tuleb suunata märkama oma edusamme ja võrdlema oma saavutusi varasematega;
- hinnete ületähtsustamist tuleb vältida;
- ülesanded peavad olema eakohased, õpilane peab mõistma ülesande eesmärki.

**Vene keel**

B-võõrkeele õpetamisel tuleb meeles pidada, et õpilasel on juba vähemalt ühe võõrkeele õppimise kogemus, mis võimaldab omandatu üle kanda uue võõrkeele õppimisele.
Õpilase east lähtuvalt on õpetuses oluline mängulisus. Rõhk on kuulamisel ning rääkimisel. Õpilased õpivad eristama võõrkeele häälikuid, sõnarõhku ja lauseintonatsiooni ning omandavad õige hääldusaluse. Selleks kasutatakse muuhulgas (rütmi) salme ja laule. Kuulamisel kasutatakse põhiliselt adapteeritud ja õpiotstarbelisi tekste, nt lühidialoogid ja -monoloogid. Õpetaja julgustab õpilasi analoogia põhjal kasutama õpitud väljendeid ja lühilauseid. Loetakse ja kirjutatakse peamiselt seda, mis on suuliselt omandatud. Õpitu kinnistamine tagatakse süstemaatilise kordamise ja eelnenud materjaliga seostamise teel.
Õpetaja tutvustab õpetatava keele maa(de)le iseloomulikke kultuuritavasid, nt rahvuspühi, kasutades erinevaid näitlikustamise vahendeid (nt filmilõigud, muusikavideod) .
Metoodiliste võtete valikul lähtutakse eakohasusest.

Osaoskuste arendamiseks sobivad:

* kuuldu põhjal pildi joonistamine või täiendamine;
* sobitusülesande lahendamine (pildi vastavus kirjeldusele);
* mudeli järgi dialoogi esitamine;
* rääkimine pildi alusel;
* häälega lugemine;
* laulude ja luuletuste esitamine;
* lihtsa faktilise info leidmine tekstist;
* mudeli järgi kirjutamine;
* õpikusõnastiku kasutamine

Töövõtete valikul arvestab õpetaja, et II kooliastmes vajavad õpilased nii paaris- kui ka rühmatöö ning vahel ka individuaalse töö puhul veel õpetaja täpsustavaid juhiseid.
Et toetada õpimotivatsiooni ning luua pingevaba õhkkond, tuleb silmas pidada:
- õpetamisel tuleb silmas pidada teismelise õpilase huve, elukogemust;
- õpetamisel tuleb arvestada erineva võimekusega õpilaste vajadusi, pakkudes neile parajat pingutust nõudvaid ülesandeid;

- õppeprotsessis on vigade tegemine loomulik. Õpetaja analüüsib õpilaste vigu ning vajadusel korrigeerib oma tegevust;

- õpilase jõupingutusi tuleb tunnustada, kasutamata teistega võrdlemist ning rõhutamata võistlust;
- hinnete ületähtsustamist tuleb vältida;

- õpilast tuleb suunata märkama oma edusamme ja võrdlema oma saavutusi varasematega;
- ülesanded peavad olema eakohased, õpilane peab mõistma ülesande eesmärki.

**III kooliaste**

**Inglise keel**

III kooliastmes arendatakse kõiki osaoskusi võrdselt. Tunnis suheldakse peaasjalikult õpitavas võõrkeeles. Õpetaja julgustab õpilast kasutama õpitavat keelt aktiivselt nii tunnis kui ka keelekeskkonnas (nt muuseumitund, õppereis, õpilasvahetus).
Õpetaja suunab õpilast lugema lühemaid eakohaseid ilukirjandus-, teabe-, tarbe- ja meediatekste. Kirjutamisoskuse arendamiseks kasutatakse eri liiki loovtöid (nt lühiülevaade, sündmuse kirjeldus, lühikirjand, projekttööd). Õpetaja suunab õpilasi keeleõppele analüüsivalt lähenema, õpetades kõrvutama keelte sarnasusi ja erinevusi ning märkama enda ja teiste keelekasutusvigu.
Õpetaja tutvustab ja selgitab erinevaid kultuurinähtusi ja informeerib õpilasi kultuurisündmuste (nt filmid, näitused, teatrietendused) külastusvõimalustest. Õpetaja innustab õpilast mõistma kultuurierinevusi, neid teadvustama ning nendega arvestama. Õpilast tuleb ergutada huvi tundma õpitavat keelt kõnelevate maade kultuuri ja nendes ühiskondades toimuva vastu. Õpilane õpib väärtustama mõtteviiside mitmekesisust, avaldama oma arvamust nähtu kohta ning arvestama erinevate seisukohtadega.

Osaoskuste arendamiseks sobivad:

1) eri liiki eakohaste tekstide kuulamine ja lugemine, sh iseseisev lugemine;

2) meedia- ja autentsete audiovisuaalsete materjalide kasutamine (nt ajaleheartiklid, uudised, filmid);

3) loovtööd (nt luuletused, lühikirjand, isiklikud kirjad, teadaanded, kuulutused, lühiülevaated);

4) lühireferaadid ja lihtsam uurimistöö;

5) projektitööd;

6) suulised ettekanded (nt projektitööde ja iseseisva lugemise kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt tõlkesõnaraamat, internet).
III kooliastmes iseloomustab õpilast mõnevõrra suurem iseseisvus kui II kooliastmes.
Erinevus on selles, et õpilane hakkab teadlikult oma õpioskusi arendama:
valib ja kasutab talle sobivaid õpistrateegiaid, ehkki vajab veel õpetaja suunamist.
Kooliastme lõpus saab enamik õpilasi pikemaajaliste õpitegevustega hakkama ka õpetaja abita.
Õpioskusi arendatakse õpilasi aktiivselt tegevuste kavandamisse kaasates. Oluline on, et õpilased ise saaksid teha valikuid (nt teemade, töömeetodite ja töö lõpptulemuste esitamise viis), anda hinnanguid ja võtta vastutust.

Et toetada õpimotivatsiooni ning luua pingevaba õhkkond, tuleb silmas pidada:
- õpetamisel tuleb lähtuda teismelise õpilase huvidest ja elukogemusest;
- õpetamisel on vaja arvestada erineva võimekusega õpilaste vajadustega, pakkudes neile parajat pingutust nõudvaid ülesandeid;
- õppeprotsessis on vead loomulikud; õpetaja analüüsib õpilaste vigu, vajadusel korrigeerib oma tegevust ning suunab õpilasi oma vigu märkama ja parandama;
- õpilase jõupingutusi tuleb tunnustada ja aidata kaasa adekvaatse minapildi kujunemisele;
- õpilane märkab oma edusamme ja oskab kasutada saavutatut edasisel õppimisel, kuid osa õpilasi vajab endiselt õpetaja suunamist;
- hinnete ületähtsustamist tuleb vältida;
- ülesanded peavad olema eakohased, õpilane peab mõistma ülesande eesmärki;
- õpetaja peab varasemast rohkem suunama õpilast rakendama õpitut väljaspool kooli (nt telesaated, filmid, eTwinning, internetipõhised suhtluskeskkonnad). Eesmärk on anda õpilastele võimalus praktiseerida oma keeleoskust ning suhelda autentses keelekeskkonnas.

**Vene keel**

III kooliastmes arendatakse kõiki osaoskusi võrdselt. Tunnis suheldakse peaasjalikult õpitavas võõrkeeles. Õpetaja julgustab õpilast kasutama õpitavat keelt aktiivselt nii tunnis kui ka keelekeskkonnas (nt muuseumitund, õppereis, õpilasvahetus).
Õpetaja suunab õpilast lugema lühemaid eakohaseid ilukirjandus-, teabe-, tarbe- ja meediatekste. Kirjutamisoskuse arendamiseks kasutatakse eri liiki loovtöid (nt lühiülevaade, sündmuse kirjeldus, lühikirjand, projekttööd). Õpetaja suunab õpilasi keeleõppele analüüsivalt lähenema, õpetades kõrvutama keelte sarnasusi ja erinevusi ning märkama enda ja teiste keelekasutusvigu.
Õpetaja tutvustab ja selgitab erinevaid kultuurinähtusi ja informeerib õpilasi kultuurisündmuste (nt filmid, näitused, teatrietendused) külastusvõimalustest. Õpetaja innustab õpilast mõistma kultuurierinevusi, neid teadvustama ning nendega arvestama. Õpilast tuleb ergutada huvi tundma õpitavat keelt kõnelevate maade kultuuri ja nendes ühiskondades toimuva vastu. Õpilane õpib väärtustama mõtteviiside mitmekesisust, avaldama oma arvamust nähtu kohta ning arvestama erinevate seisukohtadega.

Osaoskuste arendamiseks sobivad:
1) autentsed tekstid peamise sõnumi mõistmiseks (nt intervjuud, uudised);
2) õppeotstarbelised salvestused üksikasjaliku informatsiooni leidmiseks;
3) kohandatud ilukirjanduslikud tekstid (nt audioraamatud);
4) info kogumine erinevatest võõrkeelsetest allikatest (nt meediaväljaanded, Internet);
5) ettekanded (nt projekttööde ja iseseisva lugemise kokkuvõtted);
6) loovtööd (nt luuletused, lühikirjandid, blogid, isiklikud kirjad, teadaanded, kuulutused, lühiülevaated);
7) projektitööd (nt poster, ajalehe koostamine);
8) lühireferaat ja lihtsam uurimistöö;
9) erinevad rolli- ja suhtlusmängud (nt „Alias”, „Scrabble”);
10) keelekeskkonna õppeülesanded (nt liikumine juhiste järgi, õpitava võõrkeele kodumaal toodetud kaubad poes, autod linnas, firmanimetused);
11) meedia ja autentsete audiovisuaalsete materjalide kasutamine (nt intervjuud, uudised, audioraamatud) jne.

III kooliastmes iseloomustab õpilast mõnevõrra suurem iseseisvus kui II kooliastmes.
Erinevus on selles, et õpilane hakkab teadlikult oma õpioskusi arendama:
valib ja kasutab talle sobivaid õpistrateegiaid, ehkki vajab veel õpetaja suunamist.
Kooliastme lõpus saab enamik õpilasi pikemaajaliste õpitegevustega hakkama ka õpetaja abita.
Õpioskusi arendatakse õpilasi aktiivselt tegevuste kavandamisse kaasates. Oluline on, et õpilased ise saaksid teha valikuid (nt teemade, töömeetodite ja töö lõpptulemuste esitamise viis), anda hinnanguid ja võtta vastutust.

Et toetada õpimotivatsiooni ning luua pingevaba õhkkond, tuleb silmas pidada:
- õpetamisel tuleb lähtuda teismelise õpilase huvidest ja elukogemusest;
- õpetamisel on vaja arvestada erineva võimekusega õpilaste vajadustega, pakkudes neile parajat pingutust nõudvaid ülesandeid;
- õppeprotsessis on vead loomulikud; õpetaja analüüsib õpilaste vigu, vajadusel korrigeerib oma tegevust ning suunab õpilasi oma vigu märkama ja parandama;
- õpilase jõupingutusi tuleb tunnustada ja aidata kaasa adekvaatse minapildi kujunemisele;
- õpilane märkab oma edusamme ja oskab kasutada saavutatut edasisel õppimisel, kuid osa õpilasi vajab endiselt õpetaja suunamist;
- hinnete ületähtsustamist tuleb vältida;
- ülesanded peavad olema eakohased, õpilane peab mõistma ülesande eesmärki;
- õpetaja peab varasemast rohkem suunama õpilast rakendama õpitut väljaspool kooli (nt telesaated, filmid, eTwinning, internetipõhised suhtluskeskkonnad). Eesmärk on anda õpilastele võimalus praktiseerida oma keeleoskust ning suhelda autentses keelekeskkonnas.

**7.1.6 Hindamine**

Õpitulemuste hindamisel lähtutakse Kuldre Kooli õppekava üldosas olevast hindamisjuhendist (punkt 8).

**I kooliaste**
I kooliastmes hinnatakse põhiliselt positiivset õpitulemust, rõhk on sisulisel tagasisidel, mille käigus tõstetakse esile õpilase edusamme. Õpetaja juhib tähelepanu puudustele taktitundeliselt, osutades võimalustele neist üle saada.
I kooliastmes hinnatakse põhiliselt kuulatud tekstist arusaamist ja suulist väljendusoskust. Õpilasele tuleb selgitada, et hindamine on õppeprotsessi loomulik osa. Õpilane hakkab õpetaja juhendamisel oma edukusele hinnangut andma. Eesmärk on, et õpilane õpiks esialgu koostöös õpetajaga sõnastama seda, mida ta on enda arvates hästi omandanud, mille omandamiseks peab ta veel tööd tegema ja/või milliseid oskusi ta peaks veel endas arendama. Selleks sobivad töövormid (nt tunni ja/või teema lõpus lühikokkuvõtted, vestlused, eneseanalüüsilehed jm), mis võimaldavad õpilasel lühidalt kirjeldada seda, mida uut ja huvitavat ta on õppinud või teada saanud.
I kooliastmes võib enesehinnanguid anda emakeeles, kuid õpetaja peaks õpilast julgustama ka võõrkeelt kasutama. Oluline on, et kõik õpilased saaksid oma mõtted ja arvamuse välja öelda.

Õppimist toetab kujundav hindamine: igal õppeperioodil antakse õppijale tagasisidet sõnalise hinnangu vormis. Tunnustatakse ka tulemuse saavutamiseks tehtud jõupingutusi. Vigu käsitletakse normaalse keeleõppe osana, nende analüüsimine soodustab õpitava mõistmist ning võimaldab õpilasel oma keelekasutust korrigeerida.

Õpetaja hinnangute kõrval kasutatakse õppes enesehindamist ja kaaslaste antud hinnanguid, võttes vajaduse korral abiks nt Euroopa keelemapi.

**II kooliaste**Õpilasele tuleb selgitada, et hindamine on õppeprotsessi loomulik osa. II kooliastmes hinnatakse kõiki osaoskusi kas eraldi või lõimitult, andes tagasisidet eelkõige selle kohta, mida õpilane on hästi teinud. Ülesande eesmärgist lähtudes hinnatakse kas ühte kindlat või mitut keeleoskuse aspekti (nt sisu, ülesehitust, sõnavara, kõne ladusust, grammatika õigsust).
Kõiki osaoskusi sisaldavaid töid ei tehta mitte sagedamini kui kord veerandis.
Õpilane hakkab koostöös kaaslaste ja õpetajaga seadma endale õpieesmärke ning andma hinnangut oma teadmistele ning oskustele.
Eesmärgiks on, et õpilased õpiks koostöös sõnastama, mida nad on enda arvates hästi omandanud ja/või mille omandamiseks peavad nad veel tööd tegema. Õpetaja valib töövormid (nt tunni ja/või teema lõpus lühikokkuvõtted, vestlused, eneseanalüüsilehed jmt), mis võimaldavad õpilastel oma tööd analüüsida (kirjeldada seda, mida ta teha oskab ning mida uut ja huvitavat ta on õppinud või teada saanud). Õpilasel peab olema võimalus saada tagasisidet oma keeleoskustaseme kohta.
Õpilane annab õpetaja juhendamisel õppeprotsessile ja oma tööle hinnangu õpitavas
võõrkeeles, isegi kui eneseväljendusoskus on piiratud.

**III kooliaste**

III kooliastmes hinnatakse kõiki osaoskusi kas eraldi või lõimitult, andes õpilasele adekvaatset tagasisidet. Ülesande eesmärgist lähtudes hinnatakse kas ühte kindlat või mitut keeleoskuse aspekti (nt sisu, ülesehitust, sõnavara, kõne ladusust, grammatika õigsust). Töid, mis sisaldavad kõigi osaoskuste kontrolli tehakse mitte rohkem kui kord veerandis.
Õpilane seab koostöös õpetajaga endale õpieesmärke ning annab oma teadmistele ning oskustele hinnangu. Koos kaasõpilastega leiab õpilane, mis on hästi omandatud ja/või mille omandamiseks peab veel tööd tegema. Õpetaja valib töövormid (nt tunni ja/või teema lõpus lühikokkuvõtted, vestlused, eneseanalüüsilehed), mis võimaldavad õpilastel oma tööd analüüsida. Õpilasel peab olema võimalus selgusele jõuda oma keeleoskustasemes.
Õpilane annab õpetaja juhendamisel õppeprotsessile ja oma tööle hinnangu õpitavas võõrkeeles.

**8. Õppeaine klassiti**

**Lisa 3 Inglise keel**

**3. KLASS**

**Õpitulemused:**

3. klassi lõpetaja

 Kuulamisel

* tunneb õpitava keele teiste hulgast ära;
* saab aru õpetaja poolt antud korraldustest ja reageerib nendele adekvaatselt;
* saab aru lihtsatest, temale tuttavatest sõnadest, lauludest, lühitekstidest.

Kõnelemisel

* tervitada ja hüvasti jätta;
* ennast ja oma sõpra tutvustada, küsida kaaslase nime;
* paluda ja tänada;
* soovida õnne sünnipäevaks;
* ütelda oma vanust ja numbreid 1-20;
* ütelda oma ja küsida sõbra telefoninumbrit;
* nimetada päevaaegu, kellaaega (täistunnid);
* häälida oma nime;
* õpitud sõnavara piires rääkida kodust, perekonnast, sõpradest, koolitarvetest;
* end igapäevastes lihtsates olukordades arusaadavaks teha.

Lugemisel

* tunneb õpitava keele tähemärke;
* saab aru tuttava sõnavaraga lühitekstidest;
* oskab pilti kokku viia kirjeldusega;
* oskab õige intonatsiooni, rõhu ja rütmiga lugeda õpitud dialooge, lühijutte, luuletusi.

Kirjutamisel

* tunneb õpitava keele kirjatähti;
* õigesti kirjutada harjutuste, ristsõnade jt. ülesannete lahendamiseks vajalikke sõnu;
* teha ärakirja tahvlilt ja õpikust;
* juhendamisel lõpetada lauseid ja fraase;

**Õppesisu:**

**Kõnearendus-, lugemis-, kuulamis- ja kirjutamisteemad:**

1. Mina ja teised: Enese ja kaaslase tutvustus.

2. Kodu ja lähiümbrus: pereliikmed, maja, korter, aed, õu, kodukoha kirjeldus.

3. Kodukoht Eesti: riik, keel, pealinn, rahvused, loomad, linnud, taimed, liiklusvahendid, aastaajad.

4. Õppimine ja töö. Igapäevaelu: sõbrad, õpioskused, õppevahendid, kooliruumid, kellaaeg, lihtsad tegevused kodus ja koolis.

6. Vaba aeg: huvialad, tegevused, mängud.

**Keeleteadmised:**

1. Nimisõna: ainsus ja mitmus, omastav kääne.

2. Artikkel: umbmäärane ja määrav artikkel.

3. Arvsõna: põhiarvud 1-20; kellaaeg (täistunnid).

4. Asesõna: isikulised (I, you, he, she, we, they); omastavad (my, your, his, her); näitavad (this, that, these, those).

5. Tegusõna: põhitegusõnad, modaaltegusõna- can.

6. Tegusõna vormistik: kestev olevik.

7. Eessõnad: in, on, with, at, to.

8. Lauseõpetus: lihtlause jaatavas, eitavas, küsivas vormis; lühivastused.

9.Tähestik, sõnade häälimine.

10.Õigekiri.

**Õppetegevused:**

Õpetuses on oluline mängulisus, suur kaal on salmidel ja lauludel, sest selles vanuses õpib õpilane põhiliselt tegutsedes.
Rõhk on kuulamisel ning rääkimisel. Õpilased õpivad eristama võõrkeele häälikuid, ning omandavad õige häälduse. Kuulamisel kasutatakse põhiliselt adapteeritud ja õpiotstarbelisi tekste (nt lühidialoogid ja -monoloogid). Suur osakaal on salmidel (sh rütmisalmid) ja lauludel. Õpetaja julgustab õpilasi analoogia põhjal kasutama õpitud väljendeid ja lühilauseid. Loetakse ja kirjutatakse peamiselt seda, mis on suuliselt juba õpitud.

Õpetuse eesmärgid:

* õpetada kuulama ja mõistma igapäevast kõnekeelt ja vestlust;
* õpetada lugema ja mõistma lihtsat võõrkeelset teksti;
* õpetada kasutama keelt loomulikes suhtlusolukordades;
* kujundada õiget hääldust, intonatsiooni ja rütmi;
* tõsta huvi võõrkeele õppimise, õpitavat võõrkeelt kõnelevate maade ja nende kultuuri vastu ja selle kaudu avardada maailmapilti.

**Lõiming:**

Emakeel- lugemisoskus, teksti mõistmine, väljendusoskus.

Matemaatika- numbrid, kellaaeg.

Kodulugu- mina ja perekond, sõbrad, loomad, kool ja kodu.

Loodusõpetus- teadmised loomadest-lindudest, loodusnähtustest.

Käeline tegevus- temaatiliste raamatute valmistamine, piltide värvimine/joonistamine juhendi järgi.

Muusikaõpetus- lihtsate võõrkeelsete laulude laulmine.

**Läbivad teemad:**

Keskkond ja jätkusuutlik areng-

* suhtub loodusesse ja kaasinimastesse austusega;
* hoiab oma kodukoha loodust;
* tunneb loomade-lindude nimetusi, teab, kus nad elavad.

Elukestev õpe ja karjääri planeerimine-

* mõistab õppimise ja töö tähtsust;
* saab aru perekonna ja kodu tähtsusest.

Teabekeskkond, tehnoloogia ja innovatsioon-

* tutvub erinevate võõrkeelsete raamatutega;
* reklaamid televisioonis ja ajakirjanduses;
* kasutab võimalusel arvutit, tutvub erinevate kasutusvõimalustega (Internet).

Tervis ja ohutus-

* mõistab, et igaüks vastutab oma käitumise eest, teab hädaabi numbrit.

Kultuuriline identiteet-

* Kodukoht Eesti- riik, keel, pealinn, rahvused, loomad, linnud, taimed.

Väärtused ja kõlblus –

* lihtsad tegevused kodus ja koolis, sõbrad.

**Hindamine**

3. klassis hinnatakse kõike, mis on omandatud: järelehääldamist, sõnatähenduse taipamist, vaatlus-, vestlus-, lugemisoskust, õigesti ja ilusa käekirjaga tehtud harjutust jne. Oluline on sõnaline hinnang. Puudustele juhib õpetaja tähelepanu taktitundeliselt. Õppetöö vältel toob õpilane koostöös õpetajaga esile oskused ja teadmised, mis ta enda arvates on hästi omandanud ning oskused ja teadmised, mille omandamiseks peab ta veel tööd tegema.

3. klassi I poolaastal hinnatakse ainult positiivseid tulemusi, st. õpiedukuse kindlaksmääramisel arvestatakse lapse tervikarengut, s.o. väljendusoskust, loovust, sotsiaalset ja keelelist arengut.

Õpilasi hinnatakse kirjalike sõnaliste hinnangute andmisega (vt Kuldre Kooli õppekava üldosa punkt 8).

**Kasutatav õppematerjal:**

Ü. Kurm “I Love English 1” Student`s book, workbook, CD. Lisamaterjal õpetaja valikul.

**4.KLASS**

**Õpitulemused:**

4. klassi lõpetaja

Kuulamisel

* Saab aru õpitud sõnavara ulatuses tekstidest, lauludest;
* mõistab konteksti abil üksikuid tekstis esinevaid tundmatuid sõnu;
* oskab eristada kuulatavast tekstist vajalikku informatsiooni;
* saab aru tunnis vajalikest korraldustest, tööjuhenditest, pöördumistest;
* saab aru olmesfääris kuuldud üldkeelse suhtluse sisust (poes).

Kõnelemisel

* Suudab õpitud sõnavara piires rääkida igapäevastest tegevustest ja harrastustest;
* oskab võrrelda oma perekonda sõbra perekonnaga;
* oskab küsitleda kaaslast ja saadud infot edasi anda;
* oskab kasutada õpitud fraase õige intonatsiooniga;
* oskab kirjeldada pilte;
* oskab vestelda ja vastata küsimustele õpitud temaatika piires;
* Oskab kasutada õpitud suhtluskeelendeid;
* tuleb toime olmesfääris suhtlemisega;
* suudab alustada, jätkata ja lõpetada vestlust tuttaval teemal, kuid võib vajada abi;
* kõne on arusaadav, kuigi esineb hääldusvigu ja sõnade otsimist.

Lugemisel

* Oskab leida tekstist olulist (on tuttav valiva lugemisega);
* oskab kasutada sõnastiku abi vajaliku sõna tähenduse leidmiseks;
* saab aru kirjalikest tööjuhenditest;
* oskab kokku viia pilti kirjeldusega;
* loeb lihtsaid tavatekste (nt reklaamid, ajakavad).

Kirjutamisel

* Oskab kirjutada õpitud teksti põhjal etteütlust ja seda parandada;
* oskab kirjutada minijutukesi;
* oskab lõpetada lauseid ja fraase;
* oskab kirjutada sõbrale kirja kasutades õpitud keelendeid;
* oskab kirjutada eeskuju järgi õnnitluskaarti;
* oskab kasutada sidesõnu aga, sest, et.

**Õppesisu:**

**Kõnearendus-, lugemis-, kuulamis- ja kirjutamisteemad:**

1. Mina ja teised: nimi, vanus, välimus, kehaosad, riietus, lemmiktegevused, sõbrad, ühised tegevused, aadress.
2. Kodu ja lähiümbrus: pereliikmed, sugulased, aadress, maja, korter, aed, õu, pereliikmete ametid, igapäevased kodused tööd.
3. Kodukoht Eesti: aastaajad, ilm, kodu-, mets- ja lemmikloomad ja linnud, taimed.
4. Riigid ja nende kultuur: õpitavat keelt kõnelevate riikide keel, pealinn, tähtsamad pühad (Christmas, St.Valentine’s Day).
5. Igapäevased tegevused: söögikorrad, liiklus ja liiklusvahendid, tee küsimine ja juhatamine, igapäevased kodused tööd.
6. Õppimine ja töö: koolipäev, sõbrad, õpetajad, õppeained, õpioskused, õppevahendid, koolivaheajad, ametid.
7. Vaba aeg: huvialad, sport, pühad, reisimine, erinevad vaba aja veetmise viisid.

**Keeleteadmised:**

1. Nimisõna: ainsus ja mitmus, erandlik mitmus, omastav kääne.
2. Artikkel: umbmäärane ja määrav.
3. Omadussõna: omadussõna ühildumine nimisõnaga, võrdlusastmed (keskvõrre).
4. Arvsõna: põhi- ja järgarvud, kuupäev, aasta.
5. Asesõna: isikulised ja omastavad, näitavad ja küsivad.
6. Tegusõna: põhitegusõna ja abitegusõna (do/ does), modaaltegusõna (can, must, may).
7. Tegusõna vormistik: kestev olevik, lihtolevik.
8. Määrsõna: sagedusmäärsõnad (always, never, sometimes, usually, often).
9. Sidesõna: and, but, or.
10. Eessõna: in, on, at, in fron of, behind, with, over, under, to from, after, before, next to, opposite, near.
11. Lauseõpetus: lihtlaused, sõnajärg jaatavas, eitavas ja küsilauses, lühivastused.
12. Sõnatuletus: liitsõnad, arvsõnade tuletusliited (-teen, -ty).
13. Õigekiri: suur ja väike algustäht, nimisõna mitmuse lõpud, omadussõna võrdlusastmed (keskvõrre), verbi vormid, kirjavahemärgid.

**Õppetegevused:**

Õpetaja julgustab õpilast võõrkeeles suhtlema, suurendades suulise suhtluse kõrval järk-järgult kirjaliku väljenduse mahtu. Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine.
Paralleelselt suulise väljendusoskusega suureneb järk-järgult kirjalike tööde maht, tähelepanu pööratakse õigekirjaoskuse ja tekstiloome arendamisele. Õpilast harjutatakse järjekindlalt kasutama sõnastikke ja sõnaraamatuid.
Õpetuse eesmärgid:

* arendada kuulamis- ja lugemisstrateegiaid;
* julgustada omandatud oskusi praktikas kasutama;
* õpetada kasutama erinevaid töömeetodeid (paaris- ja rühmatöö, projekt, intervjueerimine jne.);
* õpetada tundma ja kasutama õpistrateegiaid, mis aitavad edaspidi iseseisvalt töötada;
* õpetada kirjutama lihtsat seotud teksti;
* õpetada lugema ja mõistma lihtsat võõrkeelset teksti ja selle sisu edasi anda

**Lõiming:**

Emakeel- lugemisoskus, teksti mõistmine, väljendusoskus.

Matemaatika- põhi- ja järgarvud, kell, kuupäevad.

Kodulugu- mina ja perekond, sõbrad, loomad, kool ja kodu.

Loodusõpetus- teadmised loomadest, loodusnähtustest, ilm, tervis, aastaajad.

Käeline tegevus- teemakohaste raamatute valmistamine, värvimine.

Muusikaõpetus- võõrkeelsed laulud.

Kunst – vajalikud vahendid, värvid.

Kehaline kasvatus – spordialad.

**Läbivad teemad:**

Keskkond ja jätkusuutlik areng-

* suhtub loodusesse austusega;
* hoiab oma kodukoha loodust.

Elukestev õpe ja karjääri planeerimine-

* mõistab õppimise tähtsust;
* teadvustab õppimise seoseid tulevase elukutse valikul;
* mõistab töö tähtsust.

Teabekeskkond, tehnoloogia ja innovatsioon-

* kasutab võimalusel arvutit, videot;
* tutvub erinevate võõrkeelsete raamatutega.

Tervis ja ohutus-

* saab aru, et igaüks vastutab ise oma käitumise eest;
* teab viisaka käitumise põhimõtteid;
* teab hädaabi numbreid;

Kultuuriline identiteet –

* kodukoht Eesti: aastaajad, ilm, kodu-, mets- ja lemmikloomad ja linnud, taimed;
* riigid ja nende kultuur: õpitavat keelt kõnelevate riikide keel, pealinn, tähtsamad pühad.

Väärtused ja kõlblus –

* mina ja teised: nimi, vanus, välimus, kehaosad, riietus, lemmiktegevused, sõbrad, ühised tegevused;
* kodu ja koduümbrus;
* igapäevaelu – igapäevased kodused tööd.

**Hindamine:**

 4. klassis toimub hindamine kooli hindamisjuhendi järgi, kusjuures arvestatakse õpilase isiksust ning tema individuaalset edasiminekut antud õppeaines. Õpitut kontrollitakse nii suuliselt kui kirjalikult, olulisel kohal on ka sõnaline hinnang. Hinnatakse kõiki osaoskusi kas eraldi või lõimitult. Töid, mis sisaldavad kõigi osaoskuste kontrolli tehakse 4 korda õppeaastas- igas õppeveerandis üks.

**Kasutatav õppematerjal:**

1. Ü.Kurm “I Love English 2” Student`s book, workbook, CD. Lisamaterjal õpetaja valikul.

**5.KLASS**

**Õpitulemused**

**5. klassi lõpus õpilane**

Kuulamisel:

* Saab aru tunnis vajalikest korraldustest ja tööjuhenditest
* Saab aru õpitud sõnavara ulatuses tekstidest, lauludest
* Oskab kuulata teksti kindla informatsiooni saamiseks
* Oskab kuulata teksti, et võrrelda kirjalikus loetelus olemasolevat ning puuduvat
* Oskab liikuda kaardil kuuldud juhiste järgi
* Saab aru olmesfääris kuuldust (nt. poes, bussis, hotellis)
* Vajab sageli kuuldu täpsustamist

Kõnelemisel:

* Oskab vestelda ja vastata küsimustele õpitud temaatika piires
* Oskab võrrelda oma perekonda sõbra perekonnaga, oma koolielu teiste omaga
* Oskab rääkida kodust, perekonnast, igapäevastest tegevustest, lemmiktegevusest, harrastustest
* Oskab kasutada õpitud suhtluskeelendeid, et end igapäevastes olukordades arusaadavaks teha
* Oskab kasutada lihtsamaid minevikuvorme
* Oskab kasutada järgarve oma sünnipäeva ütlemisel
* Oskab loetud teksti pealkirjastada
* Tuleb toime olmesfääris suhtlemisega

Lugemisel:

* Saab aru tundmatuid sõnu sisaldavatest lühitekstidest, kasutades pilte, konteksti või sõnaraamatu abi
* oskab leida tekstist olulist
* Loeb lihtsaid tavatekste (nt. reklaamid, menüüd, ajakavad, ohuhoiatused) tuttavatel teemadel ja saab aru neis sisalduvast infost.
* Suudab mõnikord aimata sõnade tähendust konteksti toel.

Kirjutamisel:

* Oskab kirjutada kirjasõbrale lihtsat kirja, ennast tutvustada.
* täita aadressi ja isiklikke andmeid nõudvaid ankeete
* kirjutada kirjeldavat laadi lühijutukesi oma kogemustest ja ümbritsevast
* kirjutada õpitud sõnavara põhjal etteütlusi
* oskab kasutada lauses sidesõnu aga, sest, et jne
* rakendab õpitud õigekirjareegleid (nt algustähe ortograafia, kirjavahemärgid)

**Õppesisu**

 **Kõnearendus- ja lugemisteemad:**

* Mina ja teised: nimi, vanus, välimus, kehaosad, riietus, lemmiktegevused, iseloom, suhted sõpradega, ühised tegevused, viisakas käitumine
* Riigid ja nende kultuur: õpitavat keelt kõnelevate maade (Ühendatud Kuningriik, Ameerika Ühendriigid, Kanada, Austraalia, Uus- Meremaa) keel, pealinn, tähtsamad pühad, Eesti naaberriigid
* Kodu ja lähiümbrus: pereliikmed, sugulased, aadress, maja, korter, aed, õu, igapäevased kodused tööd ja tegemised
* Kodukoht Eesti: aastaajad ja ilm; loomad, linnud, taimed; Eesti asukoht, keel, pealinn, sümbolid, käitumine looduses
* Igapäevased tegevused: söögikorrad, liiklus ja liiklusvahendid, tee küsimine ja juhatamine, igapäevased kodused tööd ja tegemisel, söögikorrad, turvaline liiklemine, poes käimine, arsti juures käimine
* Õppimine ja töö: koolipäev, kool ja klass, sõbrad, õpetajad, õppeained, õpioskused, kooliruumid, õppevahendid, koolivaheajad, ametid
* Vaba aeg: huvialad, mängud sport, muusika, raamatud, reisimine, erinevad vaba aja veetmise viisid

**Keeleteadmised**

* Tegusõna *BE (am, is, are/ was, were*) põhitegusõna, abitegusõna (DO *BE/HAVE*); enamkasutatavad reeglipärased ja ebareeglipärased tegusõnad (I, II põhivorm);
* Tegusõna vormistik: Present-, Past Simple, Present Continuous, *going to* –tulevik, *want to+* verb
* Sidesõna (*and, because, but, so)*, rinnastavad sidesõnad (*too, or*)
* Omadussõna võrdlemine (algvõrre, keskvõrre, ülivõrre), as...as; more...than; tarindid too+ adjective
* Artikkel (a, an, the), artikli puudumine
* Nimisõna ebareeglipärane mitmus, aluse ja öeldise ühildumine, omastav kääne
* Arvsõnad: põhi- ja järgarvud, kellaaeg, kuupäev, aasta, osa tervikust (pool ja veerand)
* Asesõna : isikulised asesõnad ja omastavad asesõnad (my, your), näitavad asesõnad (this, that, those, these)
* Määrsõna: sagedusmäärsõnad, järjestavad määrsõnad (first, next, before...)
* Eessõna: enamkasutatavad eessõnad *(in, on, at, in front of, behind, with, for, to, up, about*), eessõnalised väljendid
* Lauseõpetus: Lihtlaused, sõnajärg jaatavas, eitavas, küsivas lauses; lühivastused
* Sõnatuletus: arvsõna tuletusliited *–teen ja –ty*
* Tähestik: tähtede nimed ja sõnade häälimine
* Õigekiri: suur ja väike täht (kuud, nädalapäevad, keeled, riigid), nimisõna mitmuse lõpud, omadussõna võrdlusastmed, verbi vormid, kirjavahemärgid (punkt, koma, küsi- ja hüüumärk, ülakoma)
* Sõnatuletus: arvsõna tuletusliited (-teen, -ty), nimisõna tuletusliited (-er, -or)

**Õppetegevused**

II kooliastmes julgustab õpetaja õpilast võõrkeeles suhtlema, suurendades suulise suhtluse kõrval järk-järgult kirjaliku väljenduse mahtu. Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine.
Paralleelselt suulise väljendusoskusega suureneb järk-järgult kirjalike tööde maht, tähelepanu pööratakse õigekirjaoskuse ja tekstiloome arendamisele. Õpilast harjutatakse järjekindlalt kasutama sõnastikke ja sõnaraamatuid.
Õpilase sõnavara laiendamiseks juhitakse teda iseseisvalt lugema (nt kodulugemine). Tekstidest arusaamise õpetamiseks ja kontrollimiseks kasutatakse mitmekesiseid eakohaseid töövõtteid (nt ennustav lugemine/kuulamine; lühi-, valik- ja õige /vale-vastustega küsimused).
Suulist suhtlemisoskust arendatakse eri laadi paaris- ja rühmatöödega (nt mängud ja rollimängud).

Õpetuse eesmärgid:

* Õpilane huvitub võõrkeele õppimisest
* Omandab õige häälduse, intonatsiooni ja rütmi
* Omandab sõnavara, mis võimaldab end väljendada igapäevases suhtlemises ning vestluses õppekava temaatika piires
* Loeb ja mõistab lihtsat võõrkeelset teksti ja suudab edasi anda sisu
* Oskab kirjutada lihtsat seotud teksti
* Julgeb ja tahab omandatud teadmisi praktikas kasutada
* Oskab kasutada sõnaraamatuid ja teisi vajalikke teatmeteoseid

**Lõiming**

Emakeel – omadussõnade võrdlusastmed, lihtminevik

Loodusõpetus – loomad, inglise keelt kõnelevad maad (Ühinenud Kuningriigid, Ameerika, Kanada, Austraalia, Uus Meremaa)

Kehaline kasvatus- spordialad

Matemaatika – järgarvud, kuupäevad, kellaajad

Muusikaõpetus – inglisekeelsed laulud

Ajalugu- inglise keelt kõnelevate maade sümbolid ja traditsioonid

**Läbivad teemad**

1. Keskkond ja jätkusuutlik areng -

* väärtustab looduslikku mitmekesisust
* toimib keskkonda säästvalt
* Kodukoht Eesti: aastaajad ja ilm; loomad, linnud, taimed; käitumine looduses

2. Elukestev õpe ja karjääri planeerimine -

* mõistab teadmiste ja hariduse seost elukutsetega
* mõistab suhtlemise– ja koostööoskuse vajalikkust
* Õppimine ja töö: koolipäev, kool ja klass, sõbrad, õpetajad, õppeained, õpioskused, ametid

3. Teabekeskkond, tehnoloogia ja innovatsioon -

* kasutab infotehnoloogiat informatsiooni hankimiseks ja õppimisega seotud eesmärkidel suhtlemiseks
* võimalusel loob ja kavandab esteetiliselt kujundatud tekste
* oskab kasutada kunstivahendeid loominguliseks eneseväljenduseks
* suudab keele vahendusel mõista, vahendada, tõlgendada ja luua tekste

4. Väärtused ja kõlblus -

* oskab kirjeldada oma koduümbrust ja rääkida huvitavamatest vaatamisväärsustest
* Vaba aeg: huvialad, mängud sport, muusika, raamatud, reisimine, erinevad vaba aja veetmise viisid

5.Tervis ja ohutus –

* Mina ja teised, arvestamine ja suhted kaaslasega
* Kodu ja lähiümbrus: pereliikmed, sugulased, aadress, maja, korter, aed, õu, igapäevased kodused tööd ja tegemised

6.Kultuuriline identiteet –

* Riigid ja nende kultuur: õpitavat keelt kõnelevate maade (Ühendatud Kuningriik, Ameerika Ühendriigid, Kanada, Austraalia, Uus- Meremaa) keel, pealinn, tähtsamad pühad, Eesti naaberriigid

**Hindamine**

5.klassis toimub hindamine kooli hindamisjuhendi järgi, kusjuures arvestatakse õpilase isiksust ning tema individuaalset edasiminekut antud õppeaines. Õpitut kontrollitakse nii suuliselt kui kirjalikult, olulisel kohal on ka sõnaline hinnang. Hinnatakse kõiki osaoskusi kas eraldi või lõimitult. Töid, mis sisaldavad kõigi osaoskuste kontrolli tehakse 4 korda õppeaastas- igas õppeveerandis üks.

**Kasutatav õppematerjal**

Ü. Kurm „ I Love English 3“ Student’s book, workbook, CD

R. Murphy Essential Grammar in Use – Cambridge University Press

A. Pikver Grammar is Easy

1. **KLASS**

**Õpitulemused**

**6. klassi lõpul õpilane:**

Kuulamisel:

* Saab aru tunnis vajalikest korraldustest, tööjuhenditest;
* Eristab õpitavale võõrkeelele omast intonatsiooni, rõhku, rütmi;
* Saab õpitud sõnavara ulatuses aru tekstidest, samuti passiivset sõnavara sisaldavatest tekstidest, mõistab konteksti abil neis esinevaid üksikuid võõraid sõnu;
* Oskab liikuda kaardil kuuldud juhiste järgi;
* Suudab jälgida enda jaoks tuttava valdkonna mõttevahetust ning eristada olulist infot;
* Saab aru olmesfääris kuuldud üldkeelse suhtluse sisust (nt poes, bussis, hotellis, piletilevis)
* Vajab sageli kuuldu täpsustamist

Kõnelemisel:

* Oskab rääkida huvidest ja tegevustest;
* Tuleb toime olmesfääris suhtlemisega
* Oskab küsitleda oma kaaslast ja saadud infot teistele edasi anda;
* Oskab siirduda vestluses ühelt teemalt teisele, tingimusel, et mõlemad teemad on tuttavad;
* Oskab väljendada ja põhjendada oma arvamust, suhtumist ja eelistusi;
* Oskab kasutada õpitud suhtluskeelendeid;
* Suudab alustada, jätkata ja lõpetada vestlust tuttaval teemal, kuid võib vajada abi;
* Kasutab õpitud põhisõnavara ja lausemalle valdavalt õigesti; spontaanses kõnes on vigu.
* Kõne on arusaadav, kuigi esineb hääldusvigu ja sõnade otsimist.

Lugemisel:

* Oskab leida olulist tekstist, on tuttav valiva lugemisega;
* Loeb lihtsaid tavatekste (nt reklaamid, menüüd, ajakavad, ohuhoiatused) tuttavatel teemadel ja saab aru neis sisalduvast infost;
* Suudab mõnikord aimata sõnade tähendust konteksti toel.

Kirjutamisel:

* Oskab kirjutada kirjasõbrale kirja, ennast tutvustada, jutustada kodust ja perekonnast, igapäevastest tegevustest ja harrastustest;
* Oskab kirjutada aadressi ja isiklikke andmeid nõudvat ankeeti;
* Oskab kasutada sidesõnu aga, sest, et jt.
* Rakendab õpitud õigekirjareegleid (nt algustähe ortograafia, kirjavahemärgid;

**Õppesisu**

**1. Kõnearendus- ja lugemisteemad:**

* Mina ja teised: nimi, vanus, välimus, kehaosad, riietus, lemmiktegevused, iseloom, enesetunne ja tervis, suhted sõprade- ja lähikondsetega, viisakas käitumine, ühised tegevused
* Riigid ja nende kultuur: õpitavat keelt kõnelevate riikide sümboolika, (Ühendatud Kuningriik, Ameerika Ühendriigid, Kanada, Austraalia, Uus- Meremaa) keel, pealinn, tähtsamad pühad ja kombed, saavutused ning nendega seotud nimed ajaloo- ja kultuurivaldkonnast; eakohased aktuaalsed ühiskondlikud teemad, Eesti naaberriigid
* Kodu ja lähiümbrus: pereliikmed, sugulased, aadress, maja, korter, aed, õu, kodu ja koduümbrus, pereliikmete ametid, igapäevased kodused tööd ja tegemised
* Kodukoht Eesti: aastaajad ja ilm; loomad, linnud, taimed, käitumine looduses; Eesti asukoht, keel, pealinn, sümbolid, linn, maa
* Igapäevased tegevused: söögikorrad, liiklus ja liiklusvahendid, turvaline liiklemine; tee küsimine ja juhatamine, kodused toimingud, hügieeniharjumused, poes käik, arsti juures käimine
* Õppimine ja töö: kool ja klass, koolipäev, sõbrad, õpetajad, õppeained, õpioskused, kooliruumid, õppevahendid, koolivaheajad, ametid
* Vaba aeg: huvialad, mängud sport, muusika, raamatud, reisimine, erinevad vaba aja veetmise võimalused

**Keeleteadmised**

* Tegusõna BE (am, is, are/ was, were) põhitegusõna, abitegusõna (BE/HAVE/DO); enamkasutatavad reeglipärased ja ebareeglipärased tegusõnad (I, II põhivorm); modaalverbid *can, must, have to, may*
* Tegusõna vormistik: Present-, Past- , Future Simple; Present-, Past Continuous, Present Perfect , going to –tulevik*, want to*+ verb; to + infinitive, käskiv kõneviis, kaudne kõne (saatelause olevikus)
* Sidesõna *(and, because, but, so, when)*, rinnastavad sidesõnad (*too, or*)
* Omadussõna võrdlemine (algvõrre, keskvõrre, ülivõrre*), as...as; more...than;* tarindid too+ adjective, omadussõna ühildumine nimisõnaga*; not + adjective + enough*
* Artikkel (*a, an, the),* artikli puudumine, enamkasutatavad väljendid artiklitega ja ilma, määrav artikkel+ loendamatu nimisõna
* Nimisõna ebareeglipärane mitmus, aluse ja öeldise ühildumine, omastav kääne
* Arvsõnad: põhi- ja järgarvud, kellaaeg, kuupäev, aasta, osa tervikust (pool ja veerand*, 2 out of 10*); pikkus, kaal, kaugus
* Asesõna: isikulised asesõnad ja omastavad asesõnad *(my, your),* näitavad asesõnad (*this, that, those, these*) umbmäärased asesõnad *some, any, no* ja nende liitvormid, siduvad asesõnad (*that, who*), omastavate asesõnade absoluutvormid (*mine, yours*…)
* Määrsõna: sagedusmäärsõnad, järjestavad määrsõnad *(first, next, before*...); määrsõnad liitega –*ly (quickly*); ebareeglipärased määrsõnad (*fast)*, viisimäärsõnad; hulga- ja määramäärsõnad (*a little, a few*)
* Eessõna: enamkasutatavad eessõnad *(in, on, at, in front of, behind, with, for, to*, *up, about),* eessõnalised väljendid
* Lauseõpetus: Lihtlaused, sõnajärg jaatavas-, eitavas-, küsivas lauses; lühivastused, siduvad laused *( people, who...)*
* Sõnatuletus: arvsõna tuletusliited *–teen ja –ty;* nimisõna tuletusliited *–er ja –or;* määrsõna tuletusliide -ly
* Tähestik: tähtede nimed ja sõnade häälimine
* Õigekiri: suur ja väike algustäht (kuud, nädalapäevad, keeled, riigid), nimisõna mitmuse lõpud, omadussõna võrdlusastmed, verbi vormid, kirjavahemärgid (punkt, koma, küsi- ja hüüumärk, ülakoma)

**Õppetegevused**

II kooliastmes julgustab õpetaja õpilast võõrkeeles suhtlema, suurendades suulise suhtluse kõrval järk-järgult kirjaliku väljenduse mahtu. Kuulamis- ja rääkimisoskuse kõrval muutuvad tähtsaks ka lugemis- ja kirjutamisoskus, sh õigekirjaoskuse ja loovuse süstemaatiline arendamine.
Paralleelselt suulise väljendusoskusega suureneb järk-järgult kirjalike tööde maht, tähelepanu pööratakse õigekirjaoskuse ja tekstiloome arendamisele. Õpilast harjutatakse järjekindlalt kasutama sõnastikke ja sõnaraamatuid.
Õpilase sõnavara laiendamiseks juhitakse teda iseseisvalt lugema (nt kodulugemine). Tekstidest arusaamise õpetamiseks ja kontrollimiseks kasutatakse mitmekesiseid eakohaseid töövõtteid (nt ennustav lugemine/kuulamine; lühi-, valik- ja õige /vale-vastustega küsimused).
Suulist suhtlemisoskust arendatakse eri laadi paaris- ja rühmatöödega (nt mängud ja rollimängud).
Vigade/eksimuste parandamiseks kasutab õpetaja erinevaid võtteid.
Oluline on julgustada õpilast oma mõtteid väljendama ja mitte teda pidevalt katkestada.
Teemade käsitlemisel on oluline osa teiste kultuuride tundmaõppimisel ning kõrvutamisel oma kultuuriga (nt e-õppe võimaluste kasutamine). Õpilasi harjutatakse kasutama sõnaraamatuid.

Õpetuse eesmärgid:

* Õpilane huvitub võõrkeele õppimisest.
* Omandab õige häälduse, intonatsiooni ja rütmi.
* Omandab sõnavara, mis võimaldab end väljendada igapäevases suhtlemises ning vestluses õppekava temaatika piires.
* Loeb ja mõistab lihtsat võõrkeelset teksti ja suudab edasi anda sisu.
* Oskab kirjutada lihtsat seotud teksti.
* Julgeb ja tahab omandatud teadmisi praktikas kasutada.
* Oskab kasutada sõnaraamatuid ja teisi vajalikke teatmeteoseid.

**Lõiming**

Emakeel – täisminevik, omadussõnade võrdlusastmed, kirjanikud, tulevik, kestev minevik

Loodusõpetus – eksootilised loomad, Inglismaa vaatamisväärsused

Muusikaõpetus – laulud, tuntud muusikud

Kehaline kasvatus – tuntud sportlased, spordialad

Matemaatika – kuupäevad, järgarvud

Ajalugu – esimesed autod, lennukid, rongid ja laevad, mõningad tähtsamad kuupäevad Eesti ajaloost

**Läbivad teemad**

1. Keskkond ja jätkusuutlik areng -

* väärtustab looduslikku mitmekesisust
* toimib keskkonda säästvalt
* Kodukoht Eesti: aastaajad ja ilm; loomad, linnud, taimed, käitumine looduses; Eesti asukoht, keel, pealinn, sümbolid, linn, maa

2. Elukestev õpe ja karjääri planeerimine -

* mõistab teadmiste ja hariduse seost elukutsetega
* Õppimine ja töö: kool ja klass, koolipäev, sõbrad, õpetajad, õppeained, õpioskused, kooliruumid, õppevahendid, koolivaheajad, ametid

3. Teabekeskkond, tehnoloogia ja innovatsioon -

* kasutab infotehnoloogiat informatsiooni hankimiseks ja õppimisega seotud eesmärkidel suhtlemiseks
* võimalusel loob ja kavandab esteetiliselt kujundatud tekste
* oskab kasutada kunstivahendeid loominguliseks eneseväljenduseks
* suudab keele vahendusel mõista, vahendada, tõlgendada ja luua tekste

4. Väärtused ja kõlblus –

* mõistab suhtlemise –ja koostööoskuse vajalikkust
* oskab kirjeldada oma koduümbrust ja rääkida huvitavamatest vaatamisväärsustest
* Mina ja teised: nimi, vanus, lemmiktegevused, iseloom, enesetunne ja tervis, suhted sõprade- ja lähikondsetega, viisakas käitumine

5.Kultuuriline identiteet –

* Riigid ja nende kultuur: õpitavat keelt kõnelevate riikide sümboolika, (Ühendatud Kuningriik, Ameerika Ühendriigid, Kanada, Austraalia, Uus- Meremaa) keel, pealinn, tähtsamad pühad ja kombed, saavutused ning nendega seotud nimed ajaloo- ja kultuurivaldkonnast; eakohased aktuaalsed ühiskondlikud teemad, Eesti naaberriigid

6.Tervis ja ohutus –

* Igapäevased tegevused: söögikorrad, liiklus ja liiklusvahendid, turvaline liiklemine, kodused toimingud, hügieeniharjumused, poes käik, arsti juures käimine

**Hindamine**

6. klassis toimub hindamine kooli hindamisjuhendi järgi, kusjuures arvestatakse õpilase isiksust ning tema individuaalset edasiminekut antud õppeaines. Õpitut kontrollitakse nii suuliselt kui kirjalikult, olulisel kohal on ka sõnaline hinnang.

Hinnatakse kõiki osaoskusi kas eraldi või lõimitult. Töid, mis sisaldavad kõigi osaoskuste kontrolli tehakse 4 korda õppeaastas- igas õppeveerandis üks.

**Kasutatav õppematerjal:**

* 1. Ü. Kurm, Ene Soolepp „ I Love English 4“ Student’s Book, workbook, CD

A. Pikver Grammar is Easy – Tln. TEA 1994

1. Pikver Grammar Practise Book – Tln. Koolibri 1999

R. Murphy Essential Grammar in Use – CUP 1997

R. Murphy Essential Grammar in Use Supplementary Exercises – CUP 1996

1. **KLASS**

**Õpitulemused**

**7. klassi lõpus õpilane:**

Kuulamisel:

* mõistab kuuldu sisu, taipab nii peamist sõnumit, kui ka üksikasju, kui räägitakse üldlevinud teemadel (nt uudistes, spordireportaažides, intervjuudes, ettekannetes, loengutes) ning kõne on selge ja üldkeelne
* suudab kuulata teemadevaldkondadega seotud tekste ning leida olulist infot

Kõnelemisel:

* osaleb vestluses, püüdes väljendada oma arvamust (nt. raamat, film, etendus jms)
* tuleb enamasti toime vähem tüüpilistes suhtlusolukordades
* oskab loetud teksti edasi anda
* oskab kirjeldada pilti või pildiseeriat
* kasutab põhisõnavara ja sagedamini esinevaid väljendeid õigesti; keerukamate lausestruktuuride kasutamisel tuleb ette vigu.
* Väljendab ennast üsna vabalt, vajaduse korral küsib abi

Lugemisel:

* Loeb ja mõistab mõneleheküljelisi selge arutluskäiguga tekste erinevatel teemadel (nt noortele mõeldud meediatekstid)
* oskab leida tekstist olulist infot pikemast arutlevat laadi tekstist
* oskab kasutada sõnaraamatut
* oskab edasi anda loetu sisu
* Kogub teemakohast infot mitmest tekstist
* Kasutab erinevaid lugemisstrateegiaid (nt üldlugemine, valiklugemine)

Kirjutamisel:

* Oskab isiklikus kirjas vahendada kogemusi, tundeid, sündmusi
* kirjutada õnnitlus-, tervitus-, tänukaarti, küllakutset, teadet
* kirjutada lühiesseed; õpitud teemal oma arvamust väljendava lühikirjandi
* oskab koostada eri allikatest pärineva info põhjal lühikokkuvõtte (nt. lühiülevaade sündmustest)

kirjutatu on mõistetav, kuigi võib esineda keelelisi ebatäpsusi

**Õppesisu**

**1. Kõnearendus- ja lugemisteemad:**

* Mina ja teised: iseloom, huvid, võimed, tugevused ja nõrkused, oskused, harjumused, tervis, viisakusreeglid, koostöö ja teistega arvestamine, sõnapidamine, sõprus, ausus, konfliktid ja nende lahendamine.
* Riigid ja nende kultuur: õpitavat keelt kõnelevad maade lühiiseloomustus: sümbolid, kultuuritavad, kombed, keeled, rahvad
* Perekond ja kodu: suhted perekonnas, ühistegevused, taskuraha, perekondlikud sündmused ja tähtpäevad
* Sõbrad: erinevad iseloomud, suhted sõpradega: sõnapidamine, sõprus, ausus, konfliktid ja nende lahendamine.
* Kodukoht Eesti: kodukoha vaatamisväärsused; ilmastik, keskkonnasõbralik käitumine; kodukoht, kultuuritavad ja kombed; Eestimaa loodus ja vaatamisväärsused
* Igapäevased tegevused: kodused majapidamistööd; söömine kodus ja väljaspool kodu; liiklemine, tervislik eluviis ja toitumine, suhtlemine teeninduses
* Õppimine ja töö: kool ja klass, õpioskused, edasiõppimine, kutsevalik, tulevane töö
* Vaba aeg: kino, teater, ilukirjandus, kollektsioneerimine; meedia, televisioon, raadio, ajakirjandus, Internet, reklaam

**2. Keeleteadmised**

* Nimisõna: omastav kääne, erandlik mitmus, ainsuslikud ja mitmuslikud sõnad, liitnimisõnad
* Artikkel: Umbmäärane- ja määrav artikkel, artikli puudumine, enamkasutatavaid väljendeid artiklitega ja ilma, artiklite kasutamine isikunimede ja geograafiliste nimedega
* Omadussõnad: võrdlusastmed, eritüvelised võrdlusastmed *(old-elder)* tarindid *not........enough to, too....to*; omadussõnade kasutamine rahvusest ja kodakondsusest rääkides
* Arvsõna: põhi- ja järgarvud, kuupäevad, aastaarvud, telefoninumbrid, protsent; arvsõna 0 erinev lugemine; sidesõna *and* arvsõnades, aritmeetilised tehted
* Asesõna: enesekohased asesõnad, siduvad asesõnad *(who, what, where, that*); omastavate asesõnade absoluutvormid *(mine, yours...),* umbisikulised asesõnad (*it, there*)

 *Much, many, little, few;* asesõnad *one, each other, none of them, all of them, some of them*

* Tegusõna: reeglipärased ja ebareeglipärased tegusõnad; ajavormid – Present Simple, Past Simple, Future Simple, Present Continuous, Past Continuous, Present Perfect, käskiv kõneviis, kaudne kõne; tuleviku väljendamise erivõimalused
* Modaalverbid: *can, may, must= have to, should, could, would, might*
* To + infinitiiv, - ing vorm (Gerund)
* Sidesõnad *: and. that*, or, but, if, because, after, before, until, both, neither
* Eessõnad: ajamäärustes kasutatavad eessõnad *at, after, before, between*, *in...;* kohamäärustes esinevad eessõnad *in at, on, behind, opposite...*; viisimäärustes esinevad eessõnad by, on, in, with, without...; enamkasutatavad eessõnalised väljendid *look at, wait for...*
* Lauseõpetus: sõnajärg jaatavas-, eitavas- ja küsivas lauses; aja- ja sagedusmäärsõnade ning viisi- ja kohamääruste asetus lauses; *it* ja *there* lause algul; tingimuslausete I tüüp.

Kokku- ja lahkukirjutamise põhijuhud, kirjavahemärgid (jutumärgid), sõnade poolitamine (liitsõnad)

* Sõnatuletus: järelliited -less; -ly
* Kirjalik väljendusoskus: lühiessee, isiklik kiri, õnnitluskaart, lühireferaat

**Õppetegevused.**

Arendatakse kõiki osaoskusi võrdselt. Tunnis suheldakse peaasjalikult õpitavas võõrkeeles. Õpetaja julgustab õpilast kasutama õpitavat keelt aktiivselt nii tunnis kui ka keelekeskkonnas (nt muuseumitund, õppereis, õpilasvahetus).
Õpetaja suunab õpilast lugema lühemaid eakohaseid ilukirjandus-, teabe-, tarbe- ja meediatekste. Kirjutamisoskuse arendamiseks kasutatakse eri liiki loovtöid (nt lühiülevaade, sündmuse kirjeldus, lühikirjand, projekttööd). Õpetaja suunab õpilasi keeleõppele analüüsivalt lähenema, õpetades kõrvutama keelte sarnasusi ja erinevusi ning märkama enda ja teiste keelekasutusvigu.
Õpetaja tutvustab ja selgitab erinevaid kultuurinähtusi ja informeerib õpilasi kultuurisündmuste (nt filmid, näitused, teatrietendused) külastusvõimalustest. Õpetaja innustab õpilast mõistma kultuurierinevusi, neid teadvustama ning nendega arvestama. Õpilast tuleb ergutada huvi tundma õpitavat keelt kõnelevate maade kultuuri ja nendes ühiskondades toimuva vastu. Õpilane õpib väärtustama mõtteviiside mitmekesisust, avaldama oma arvamust nähtu kohta ning arvestama erinevate seisukohtadega

Õpetuse eesmärgid:

* Õpilane huvitub võõrkeele õppimisest.
* Omandab sõnavara, mis võimaldab end väljendada igapäevases suhtlemises ning vestluses õppekava temaatika piires
* Huvitub õpitavat keelt kõnelevatest maadest ning nende kultuurist.
* Julgeb ja tahab omandatud teadmisi- oskusi praktikas kasutada.

**Lõiming**

Emakeel – omadussõnade võrdlemine, asesõna (enesekohased asesõnad), tegusõna ajavormid, kaudne kõne, sidesõna, lauseõpetus

Muusikaõpetus – ingliskeelsed laulud, tuntud lauljad, heliloojad, ansamblid

Füüsika – tuntud anglo-ameerika leiutajad ja teadlased (Isaac Newton, Thomas Alva Edison jt.)

Inimeseõpetus – kehaosad, tervislik toitumine, stress, inimeste vahelised suhted

Geograafia – inglise keelt kõnelevad maad (geograafiline asend, lipp, rahvaarv, jne.)

Ajalugu- Britannia ja Ameerika pühad, Šotimaa, põlisameeriklased, Austraalia ja Uus-Meremaa ajalugu ja tänapäev

Matemaatika- numbrid, kellaajad

**Läbivad teemad**

1. Keskkond ja jätkusuutlik areng -

* väärtustab looduslikku mitmekesisust
* toimib keskkonda säästvalt
* mõistab inimese ja keskkonna vahelisi seoseid Kodukoht Eesti: kodukoha vaatamisväärsused; ilmastik, keskkonnasõbralik käitumine; kodukoht, Eestimaa loodus ja vaatamisväärsused

2. Elukestev õpe ja karjääri planeerimine -

* mõistab teadmiste ja hariduse seost elukutsetega
* mõistab suhtlemise –ja koostööoskuse vajalikkust
* tegeleb oma huvide ja võimete uurimise ja arendamisega
* Õppimine ja töö: kool ja klass, õpioskused, edasiõppimine, kutsevalik, tulevane töö

3. Teabekeskkond, tehnoloogia ja innovatsioon -

* kasutab infotehnoloogiat informatsiooni hankimiseks ja õppimisega seotud eesmärkidel suhtlemiseks
* võimalusel loob ja kavandab esteetiliselt kujundatud tekste
* oskab kasutada kunstivahendeid loominguliseks eneseväljenduseks
* suudab keele vahendusel mõista, vahendada, tõlgendada ja luua tekste

4. Kultuuriline identiteet -

* oskab kirjeldada oma koduümbrust ja rääkida huvitavamatest vaatamisväärsustest
* Riigid ja nende kultuur: õpitavat keelt kõnelevad maade lühiiseloomustus: sümbolid, kultuuritavad, kombed, keeled, rahvad

5.Tervis ja ohutus –

* keskkonnasõbralik käitumine, ümbritsevad ohud
* suhted kaaslastega, tervislikud eluviisid
* tervislik toitumine

6.Väärtused ja kõlblus -

* Kodukoht Eesti: kodukoha vaatamisväärsused; keskkonnasõbralik käitumine; kultuuritavad ja kombed;
* Õppimine ja töö: kool ja klass, õpioskused, edasiõppimine, tulevane töö
* Õpitavat keelt kõnelevate maade sümbolid ja kultuur

**Hindamine**

7.klassis toimub hindamine kooli hindamisjuhendi järgi, kusjuures arvestatakse õpilase isiksust ning tema individuaalset edasiminekut antud õppeaines. Õpitut kontrollitakse nii suuliselt kui kirjalikult, olulisel kohal on ka sõnaline hinnang. Kontrollitakse kõiki osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli toimub õppeaastas 4 – igas õppeveerandis üks.

**Kasutatav õppematerjal**

* 1. Ü. Kurm, Ene Soolepp „ I Love English 5“ Student’s Book, workbook, CD

Lisaks: R. Murphy Essential Grammar in Use – Cambridge University Press

H. Naylor, R. Murphy Essential Grammar in Use Supplementary Exercises- Cambridge University Press

A.Pikver Grammar is Easy – Tallinn: TEA 1994

Lisamaterjal õpetaja valikul.

**8. klass**

**Õpitulemused**

**8.klassi lõpus õpilane:**

Kuulamisel:

* saab kuuldust aru, taipab peamist sõnumit kui ka üksikasju, kui räägitakse üldlevinud teemadel (nt. uudistes, spordireportaažides, intervjuudes, ettekannetes, loengutes) ning kõne on selge ja üldkeelne
* Suudab kuulata ainekava temaatikaga seotud tekste
* Oskab eristada otsitavat olulist infot

Kõnelemisel:

* Oskab edasi anda raamatu, filmi, etenduse jms sisu ning kirjeldada oma muljeid.
* Tuleb enamasti toime vähem tüüpilistes suhtlusolukordades.
* Kasutab põhisõnavara ja sagedamini esinevaid väljendeid õigesti; keerukamate lausestruktuuride kasutamisel tuleb ette vigu.
* Väljendab ennast üsna vabalt, vajaduse korral küsib abi
* Hääldus on selge, intonatsiooni- ja rõhuvead ei häiri suhtlust.
* Oskab vestelda ainekavas esitatud temaatika piires

Lugemisel:

* Loeb ja mõistab mõneleheküljelisi selge arutluskäiguga tekste erinevatel teemadel (nt. noortele mõeldud meediatekstid, mugandatud ilukirjandustekstid).
* Suudab leida vajalikku infot pikemast arutlevat laadi tekstist.
* Kasutab erinevaid lugemisstrateegiaid (nt. üldlugemine, valiklugemine).
* Tekstides esitatud detailid ja nüansid võivad jääda selgusetuks

Kirjutamisel:

* Oskab koostada eri allikatest pärineva info põhjal kokkuvõtte (nt lühiülevaade sündmustest)
* Oskab kirjeldada tegelikku või kujuteldavat sündmust.
* Oskab isiklikus kirjas vahendada kogemusi, tundeid, sündmusi.
* Oskab kirjutada õpitud teemal oma arvamust väljendava lühikirjandi

**Õppesisu**

**1. Kõnearendus- ja lugemisteemad:**

* Mina ja teised: iseloom, huvid, võimed, tugevused ja nõrkused, oskused, harjumused, tervis, inimestevahelised suhted, viisakusreeglid, koostöö ja teistega arvestamine
* Riigid ja nende kultuur: Õpitavat keelt kõnelevad maad: sümbolid, kultuuritavad, kombed, tuntumate riikide nimed, rahvad ja keeled, tuntumate riikide nimed, keeled
* Kodu ja lähiümbrus: suhted perekonnas, ühistegevused, sündmused ja tähtpäevad, taskuraha, kodukoha vaatamisväärsused ja nende tutvustamine
* Kodukoht Eesti: ilmastik, keskkonnasõbralik käitumine; kodukoht, kultuuritavad ja kombed; Eestimaa loodus ja vaatamisväärsused, vaatamisväärsuste tutvustamine
* Igapäevased tegevused: kodused majapidamistööd; söömine kodus ja väljaspool kodu; liiklemine, turvalisus, suhtlemine teeninduses
* Õppimine ja töö: kool ja klass, õpioskused ja harjumused, edasiõppimine, kutsevalik, tulevane töö
* Vaba aeg: kino, teater, ilukirjandus, kollektsioneerimine; meedia: televisioon, raadio, ajakirjandus, Internet, kirjandus ja kunst, sport, reklaam

**2. Keeleteadmised**

* Nimisõna: omastav kääne, erandlik mitmus, ainsuslikud- ja mitmuslikud sõnad, aluse ja öeldise ühildumine
* Artikkel: Umbmäärane ja määrav artikkel, artikli puudumine, enamkasutatavaid väljendeid artiklitega ja ilma, artiklite kasutamine isikunimede ja geograafiliste nimedaega
* Omadussõnad: võrdlusastmed, tarindid *not........enough to, too....to*; omadussõnade kasutamine rahvusest ja kodakondsusest rääkides, omadussõna ühildumine nimisõnaga,

*Enough, too*+omadussõna, omadussõna nimisõna funktsioonis *(the poor)*

* Arvsõna: põhi- ja järgarvud, kuupäevad, aastaarvud, telefoninumbrid, protsent; arvsõna 0 erinev lugemine; sidesõna *and* arvsõnades, aritmeetilised põhitehted, kümnendmurrud
* Asesõna: enesekohased asesõnad, siduvad asesõnad *(who, what, where, that*); omastavate asesõnade absoluutvormid *(mine, yours..),*

 *Much, many, little, few;* asesõnad *one, each other, none of them, all of them, some*

*of them*; rõhutavad ja siduvad asesõnad, umbmäärased asesõnad (*either, neither)*, umbisikulised asesõnad (*it, there)*

* Tegusõna: reeglipärased ja ebareeglipärased tegusõnad; ajavormid – Present Simple, Past Simple, Future Simple, Present Continuous, Past Continuous, Present Perfect, Past Perfect; käskiv kõneviis, kaudne kõne, aegade ühildumine; umbisikuline tegumood: Present Simple, Past Simple, tuleviku väljendamise erinevad vormid
* Modaalverbid: *can, may, must= have to, should, could, would, might, shall, ought*
* To + infinitiiv, - ing vorm (Gerund)
* Sidesõnad: and. *that, or, but, if, because, after, before, until, both neither, (n)either.......(n)or, if, therefore*
* Eessõnad: ajamäärustes kasutatavad eessõnad *at, after, before, between*, *in....;* kohamäärustes esinevad eessõnad in at, on, behind, opposite.....; viisimäärustes esinevad asesõnad *by, on, in, with, without.....*; enamkasutatavad eessõnalised väljendid look *at, wait for...*
* Lauseõpetus: sõnajärg jaatavas-, eitavas- ja küsivas lauses; aja- ja sagedusmäärsõnade ning viisi- ja kohamääruste asetus lauses*; it* ja *there* lause algul, tingimuslaused (I ja II tüüp)
* Sõnatuletus: ees- ja järelliited -*less; -ly,-able, (t)ion, -ly, -iful, -less; un-, dis-, re-, im-* nimi-, omadus-, tegusõnade moodustamiseks.
* Kirjalik väljendusoskus: lühiessee, isiklik kiri, õnnitluskaart, lühireferaat, teade, küllakutse
* Õigekiri: suur ja väike algustäht; nimisõna mitmuse lõpud, omadussõna võrdlusastmed; arvsõnad; määrsõnad; kirjavahemärgid (jutumärgid). Sõnade poolitamine (liitsõnad). Kokku- ja lahkukirjutamise põhijuhud.
* Määrsõnad: määrsõnade liigid ja võrdlemine, määrsõna koht lauses

**Õppetegevused**

III kooliastmes arendatakse kõiki osaoskusi võrdselt. Tunnis suheldakse peaasjalikult õpitavas võõrkeeles. Õpetaja julgustab õpilast kasutama õpitavat keelt aktiivselt nii tunnis kui ka keelekeskkonnas (nt muuseumitund, õppereis, õpilasvahetus).
Õpetaja suunab õpilast lugema lühemaid eakohaseid ilukirjandus-, teabe-, tarbe- ja meediatekste. Kirjutamisoskuse arendamiseks kasutatakse eri liiki loovtöid (nt lühiülevaade, sündmuse kirjeldus, lühikirjand, projekttööd). Õpetaja suunab õpilasi keeleõppele analüüsivalt lähenema, õpetades kõrvutama keelte sarnasusi ja erinevusi ning märkama enda ja teiste keelekasutusvigu.
Õpetaja tutvustab ja selgitab erinevaid kultuurinähtusi ja informeerib õpilasi kultuurisündmuste (nt filmid, näitused, teatrietendused) külastusvõimalustest. Õpetaja innustab õpilast mõistma kultuurierinevusi, neid teadvustama ning nendega arvestama. Õpilast tuleb ergutada huvi tundma õpitavat keelt kõnelevate maade kultuuri ja nendes ühiskondades toimuva vastu. Õpilane õpib väärtustama mõtteviiside mitmekesisust, avaldama oma arvamust nähtu kohta ning arvestama erinevate seisukohtadega.

Osaoskuste arendamiseks sobivad:

1) eri liiki eakohaste tekstide kuulamine ja lugemine, sh iseseisev lugemine;

2) meedia- ja autentsete audiovisuaalsete materjalide kasutamine (nt ajaleheartiklid, uudised, filmid);

3) loovtööd (nt luuletused, lühikirjand, isiklikud kirjad, teadaanded, kuulutused, lühiülevaated);

4) lühireferaadid ja lihtsam uurimistöö;

5) projektitööd;

6) suulised ettekanded (nt projektitööde ja iseseisva lugemise kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt tõlkesõnaraamat, internet).
III kooliastmes iseloomustab õpilast mõnevõrra suurem iseseisvus kui II kooliastmes.
Erinevus on selles, et õpilane hakkab teadlikult oma õpioskusi arendama:
valib ja kasutab talle sobivaid õpistrateegiaid, ehkki vajab veel õpetaja suunamist.
Kooliastme lõpus saab enamik õpilasi pikemaajaliste õpitegevustega hakkama ka õpetaja abita.

Õpetuse eesmärgid:

* Õpilane huvitub võõrkeele õppimisest.
* Omandab sõnavara, mis võimaldab end väljendada igapäevases suhtlemises ning vestluses õppekava temaatika piires
* Huvitub õpitavat keelt kõnelevatest maadest ning nende kultuurist.
* Julgeb ja tahab omandatud teadmisi- oskusi praktikas kasutada.
* Põhikooli lõpetanu on võimeline edasi õppima gümnaasiumis või omandama kutse.

**Lõiming**

Emakeel – omadussõnade võrdlemine, asesõna (enesekohased asesõnad), tegusõna ajavormid, kaudne kõne, umbisikuline tegumood, sidesõna, lauseõpetus

Kirjandus – anglo-ameerika kirjanikud (William Shakespeare, Mark Twain, Rudyard Kipling, jt.)

Geograafia – inglise keelt kõnelevad maad (geograafiline asend, lipp, rahvaarv, jne.)

Matemaatika –arvsõnad (põhi- ja järgarvud), hinnad

Ajalugu – USA olulisemad ajaloosündmused

Inimeseõpetus – sõbrad ja sõprus

Kehaline kasvatus – spordialad, tervislikud eluviisid

1. **Läbivad teemad**

1. Keskkond ja jätkusuutlik areng -

* väärtustab looduslikku mitmekesisust
* toimib keskkonda säästvalt
* väärtustab säästvat tarbimisviisi
* mõistab inimese ja keskkonna vahelisi seoseid
* Kodukoht Eesti: ilmastik, keskkonnasõbralik käitumine; kodukoht, Eestimaa loodus ja vaatamisväärsused, vaatamisväärsuste tutvustamine

2. Elukestev õpe ja karjääri planeerimine -

* mõistab teadmiste ja hariduse seost elukutsetega
* tegeleb oma võimete ja huvide uurimise ja arendamisega
* Õppimine ja töö: kool ja klass, õpioskused ja harjumused, edasiõppimine, kutsevalik, tulevane töö

3. Teabekeskkond, tehnoloogia ja innovatsioon -

* kasutab infotehnoloogiat informatsiooni hankimiseks ja õppimisega seotud eesmärkidel suhtlemiseks
* võimalusel loob ja kavandab esteetiliselt kujundatud tekste
* oskab kasutada kunstivahendeid loominguliseks eneseväljenduseks
* suudab keele vahendusel mõista, vahendada, tõlgendada ja luua tekste
* kultuuriline mitmekesisus, kino, teater, ilukirjandus, kollektsioneerimine; meedia, televisioon, raadio, ajakirjandus, reklaam, Internet, kirjandus ja kunst, sport

4. Väärtused ja kõlblus

* oskab kirjeldada oma koduümbrust ja rääkida huvitavamatest vaatamisväärsustest
* mõistab suhtlemise –ja koostööoskuse vajalikkus

5. Kultuuriline identiteet –

* Riigid ja nende kultuur: Õpitavat keelt kõnelevad maad: sümbolid, kultuuritavad, kombed, tuntumate riikide nimed, rahvad ja keeled, tuntumate riikide nimed, keeled
* Kodukoht Eesti: kodukoht, kultuuritavad ja kombed; Eestimaa vaatamisväärsused, vaatamisväärsuste tutvustamine

6. Tervis ja ohutus –

* Mina ja teised: iseloom, huvid, võimed, tugevused ja nõrkused, oskused, harjumused, tervis, inimestevahelised suhted, viisakusreeglid, koostöö ja teistega arvestamine
* Igapäevased tegevused, tervislikud eluviisid, tervislik söömine kodus ja väljaspool kodu; liiklemine, turvalisus

**Hindamine**

8.klassis toimub hindamine kooli hindamisjuhendi järgi, kusjuures arvestatakse õpilase isiksust ning tema individuaalset edasiminekut antud õppeaines. Õpitut kontrollitakse nii suuliselt kui kirjalikult, olulisel kohal on ka sõnaline hinnang. Kontrollitakse kõiki osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli toimub õppeaastas 4 – igas õppeveerandis üks.

**Kasutatav õppematerjal:**

Ü.Kurm, Ene Soolepp „I love English 6“ Textbook, workbook, CD

Lisaks:

* + 1. Ü. Kurm Enjoy Your English 4 – Tallinn: Koolibri 1997

Ü. Kurm Enjoy Your English 4 Workbook

R. Murphy Essential Grammar in Use – Cambridge

University Press

H. Naylor, R. Murphy Essential Grammar in Use Supplementary Exercises- Cambridge University Press

A.Pikver Grammar is Easy – Tallinn: TEA 1994

Lisamaterjal õpetaja valikul.

**9.klass**

**Õpitulemused**

**9.klassi lõpus õpilane:**

Kuulamisel:

* Saab aru kuuldust, taipab nii peamist sõnumit kui ka üksikasju, kui räägitakse üldlevinud teemadel (nt uudistes, spordireportaažides, intervjuudes, ettekannetes, loengutes) ning kõne on selge ja üldkeelne.
* Suudab kuulata ainekava temaatikaga seotud tekste ning neis ära tunda tuttavaid keelendeid ja lausestruktuure.
* Oskab eristada otsitavat olulist infot.
* Oskab eristada üleminekut ühelt teemalt teisele nii vestluses kui raadio-/TV-uudiseid kuulates.

Kõnelemisel:

* Kasutab keelt korrektse häälduse ja intonatsiooniga.
* Oskab edasi anda raamatu, filmi, etenduse jms sisu ning kirjeldada oma muljeid.
* Tuleb enamasti toime vähem tüüpilistes suhtlusolukordades.
* Kasutab põhisõnavara ja sagedamini esinevaid väljendeid õigesti; keerukamate lausestruktuuride kasutamisel tuleb ette vigu.
* Väljendab ennast üsna vabalt, vajaduse korral küsib abi.
* Hääldus on selge, intonatsiooni- ja rõhuvead ei häiri suhtlust.

Lugemisel:

* Loeb ja mõistab mõneleheküljelisi selge arutluskäiguga tekste erinevatel teemadel (nt noortele mõeldud meediatekstid, mugandatud ilukirjandustekstid).
* Suudab leida vajalikku infot pikemast arutlevat laadi tekstist.
* Kogub teemakohast infot mitmest tekstist.
* Kasutab erinevaid lugemisstrateegiaid (nt üldlugemine, valiklugemine).
* Tekstides esitatud detailid ja nüansid võivad jääda selgusetuks.

Kirjutamisel:

* Oskab koostada eri allikatest pärineva info põhjal kokkuvõtte (nt lühiülevaade sündmustest, isikutest);
* Oskab kirjeldada tegelikku või kujuteldavat sündmust.
* Oskab isiklikus kirjas vahendada kogemusi, tundeid ja sündmusi.
* Oskab kirjutada õpitud teemal oma arvamust väljendava lühikirjandi.
* Oma mõtete või arvamuste esitamisel võib olla keelelisi ebatäpsusi, mis ei takista kirjutatu mõistmist.

**Õppesisu**

**1. Kõnearendus- ja lugemisteemad:**

* Mina ja teised: iseloom, huvid, võimed, tugevused ja nõrkused, oskused, harjumused, tervis, inimestevahelised suhted, viisakusreeglid, koostöö ja teistega arvestamine
* Riigid ja nende kultuur: õpitavat keelt kõnelevate maade sümbolid, kultuuritavad, kombed, lühiiseloomustus, tuntumate riikide nimed, rahvad, keeled
* Kodu ja lähiümbrus: suhted perekonnas, ühistegevused, taskuraha, perekondlikud sündmused ja tähtpäevad; kodukoha vaatamisväärsused ja nende tutvustamine
* Sõbrad: erinevad iseloomud, suhted sõpradega: sõnapidamine, sõprus, ausus, konfliktid ja nende lahendamine.
* Kodukoht Eesti: ilmastik, keskkonnasõbralik ja -säästlik käitumine; kodukoht, kultuuritavad ja kombed; Eestimaa loodus ja vaatamisväärsused, looduskaitse; elu linnas ja maal
* Igapäevased tegevused: kodused majapidamistööd; söömine kodus ja väljaspool kodu; liiklemine, tervislik eluviis ja toitumine, suhtlemine teeninduses, turvalisus
* Õppimine ja töö: kool ja klass, õpioskused ja -harjumused, edasiõppimine, kutsevalik, tulevane töö
* Vaba aeg: kultuuriline mitmekesisus, kino, teater, ilukirjandus, kollektsioneerimine; meedia, televisioon, raadio, ajakirjandus, reklaam, Internet, kirjandus ja kunst, sport

**2. Keeleteadmised**

* Nimisõna: omastav kääne, erandlik mitmus, ainsuslikud ja mitmuslikud sõnad, aluse ja öeldise ühildumine, liitnimisõnad
* Artikkel: Umbmäärane- ja määrav artikkel, artikli puudumine, enamkasutatavaid väljendeid artiklitega ja ilma, artiklite kasutamine isikunimede ja geograafiliste nimedaega
* Omadussõnad: võrdlusastmed, eritüvelised võrdlusastmed; tarindid *not....enough to, too....to*; enough/too + omadussõna; omadussõna nimisõna funktsioonis (*the* poor); omadussõnade kasutamine rahvusest ja kodakondsusest rääkides, omadussõna ühildumine nimisõnaga
* Arvsõna: põhi- ja järgarvud, kuupäevad, aastaarvud, telefoninumbrid, protsent; arvsõna 0 erinev lugemine; sidesõna *and* arvsõnades, aritmeetilised põhitehted, kümnendmurrud
* Asesõna: enesekohased asesõnad, siduvad asesõnad *(who, what, where, that*); omastavate asesõnade absoluutvormid *(mine, yours..),*

 *Much, many, little, few;* asesõnad *one, each other, none of them, all of them, some*

*of them*; rõhutavad ja siduvad asesõnad; umbmäärased asesõnad (*neither, either*), umbisikulised asesõnad (*it, there)*

* Tegusõna: reeglipärased ja ebareeglipärased tegusõnad;harvemini esinevad ebareeglipärased tegusõnad (*grind, sew…*); ajavormid – Present Simple, Past Simple, Future Simple, Present Continuous, Past Continuous, Present Perfect, Past Perfect; Present Perfect Continuous; käskiv kõneviis, kaudne kõne, aegade ühildumine; küsimused, korraldused, palved; umbisikuline tegumood: Present Simple, Past Simple
* Modaalverbid: *can, may, must= have to, should, could, would, might, ought*, tuleviku väljendamise erinevad võimalused
* To + infinitiiv, - ing vorm (Gerund)
* Sidesõnad: and. *that, or, but, if, because, after, before, until,both neither, (n)either.......(n)or, if, therefore*, alistavad sidesõnad (*however, though*)
* Eessõnad: ajamäärustes kasutatavad eessõnad *at, after, before, between*, *in....;* kohamäärustes esinevad eessõnad in at, on, behind, opposite.....; viisimäärustes esinevad eessõnad *by, on, in, with, without.....*; enamkasutatavad eessõnalised väljendid look *at, wait for...*
* Lauseõpetus: sõnajärg jaatavas-, eitavas- ja küsivas lauses; aja- ja sagedusmäärsõnade ning viisi- ja kohamääruste asetus lauses*; it* ja *there* lause algul, põimlaused, fraaside ja lausete ühendamine. Tingimuslausete I-III tüüp
* Sõnatuletus: ees- järelliited -*less; -ly, -able, (t)ion, -ly, -iful, -less;un- ,dis- ,re- ,im-* nimi-, omadus-, tegusõnade moodustamiseks.
* Kirjalik väljendusoskus: lühiessee, isiklik kiri, õnnitluskaart, lühireferaat, teade, küllakutse
* Õigekiri: suur ja väike algustäht; nimisõna mitmuse lõpud, omadussõna võrdlusastmed; arvsõnad; määrsõnad; kirjavahemärgid (jutumärgid); kokku- ja lahkukirjutamise põhijuhud, sõnade poolitamise põhireeglid (liitsõnad)

**Õppetegevused**

III kooliastmes arendatakse kõiki osaoskusi võrdselt. Tunnis suheldakse peaasjalikult õpitavas võõrkeeles. Õpetaja julgustab õpilast kasutama õpitavat keelt aktiivselt nii tunnis kui ka keelekeskkonnas (nt muuseumitund, õppereis, õpilasvahetus).
Õpetaja suunab õpilast lugema lühemaid eakohaseid ilukirjandus-, teabe-, tarbe- ja meediatekste. Kirjutamisoskuse arendamiseks kasutatakse eri liiki loovtöid (nt lühiülevaade, sündmuse kirjeldus, lühikirjand, projekttööd). Õpetaja suunab õpilasi keeleõppele analüüsivalt lähenema, õpetades kõrvutama keelte sarnasusi ja erinevusi ning märkama enda ja teiste keelekasutusvigu.
Õpetaja tutvustab ja selgitab erinevaid kultuurinähtusi ja informeerib õpilasi kultuurisündmuste (nt filmid, näitused, teatrietendused) külastusvõimalustest. Õpetaja innustab õpilast mõistma kultuurierinevusi, neid teadvustama ning nendega arvestama. Õpilast tuleb ergutada huvi tundma õpitavat keelt kõnelevate maade kultuuri ja nendes ühiskondades toimuva vastu. Õpilane õpib väärtustama mõtteviiside mitmekesisust, avaldama oma arvamust nähtu kohta ning arvestama erinevate seisukohtadega.

Osaoskuste arendamiseks sobivad:

1) eri liiki eakohaste tekstide kuulamine ja lugemine, sh iseseisev lugemine;

2) meedia- ja autentsete audiovisuaalsete materjalide kasutamine (nt ajaleheartiklid, uudised, filmid);

3) loovtööd (nt luuletused, lühikirjand, isiklikud kirjad, teadaanded, kuulutused, lühiülevaated);

4) lühireferaadid ja lihtsam uurimistöö;

5) projektitööd;

6) suulised ettekanded (nt projektitööde ja iseseisva lugemise kokkuvõtted);

7) rolli- ja suhtlusmängud;

8) info otsimine erinevatest võõrkeelsetest teatmeallikatest (nt tõlkesõnaraamat, internet).
III kooliastmes iseloomustab õpilast mõnevõrra suurem iseseisvus kui II kooliastmes.
Erinevus on selles, et õpilane hakkab teadlikult oma õpioskusi arendama:
valib ja kasutab talle sobivaid õpistrateegiaid, ehkki vajab veel õpetaja suunamist.
Kooliastme lõpus saab enamik õpilasi pikemaajaliste õpitegevustega hakkama ka õpetaja abita.

Õpetuse eesmärgid:

* Õpilane huvitub võõrkeele õppimisest.
* Omandab sõnavara, mis võimaldab end väljendada igapäevases suhtlemises ning vestluses õppekava temaatika piires
* Huvitub õpitavat keelt kõnelevatest maadest ning nende kultuurist.
* Julgeb ja tahab omandatud teadmisi- oskusi praktikas kasutada.
* Põhikooli lõpetanu on võimeline edasi õppima gümnaasiumis või omandama kutse.

**Lõiming**

Emakeel –omadussõnade võrdlemine, asesõna (enesekohased asesõnad), tegusõna ajavormid, kaudne kõne, umbisikuline tegumood, sidesõna, lauseõpetus, tingimuslaused

Kirjandus- erinevad filmiliigid, näitlejad, kunstnikud

Geograafia- inglise keelt kõnelevad maad (geograafiline asend, lipp, rahvaarv, jne); Riigid, pealinnad, rahvused; Eesti vaatamisväärsused

Bioloogia – erinevad taime- ja loomaliigid, keskkonnakaitse

Kehaline kasvatus – erinevad spordialad

Loodusõpetus- ilm, ilmamuutused

Ajalugu – Tower of London

Inimeseõpetus- isikuomadused

**Läbivad teemad**

1. Keskkond ja jätkusuutlik areng

* väärtustab looduslikku mitmekesisust
* toimib keskkonda säästvalt
* väärtustab säästvat tarbimisviisi
* mõistab inimese ja keskkonna vahelisi seoseid
* Kodukoht Eesti: ilmastik, keskkonnasõbralik ja -säästlik käitumine; kodukoht, Eestimaa loodus ja vaatamisväärsused, looduskaitse; elu linnas ja maal

2. Elukestev õpe ja karjääri planeerimine -

* mõistab teadmiste ja hariduse seost elukutsetega
* tegeleb oma võimete uurimise ja arendamisega
* Õppimine ja töö: kool ja klass, õpioskused ja -harjumused, edasiõppimine, kutsevalik, tulevane töö

3.Teabekeskkond, tehnoloogia ja innovatsioon –

* kasutab infotehnoloogiat informatsiooni hankimiseks ja õppimisega seotud eesmärkidel suhtlemiseks
* oskab kasutada kunstivahendeid loominguliseks eneseväljenduseks
* suudab keele vahendusel mõista, vahendada, tõlgendada ja luua tekste
* kultuuriline mitmekesisus, kino, teater, ilukirjandus, kollektsioneerimine; meedia, televisioon, raadio, ajakirjandus, reklaam, Internet, kirjandus ja kunst, sport

4. Väärtused ja kõlblus -

* oskab kirjeldada oma koduümbrust ja rääkida huvitavamatest vaatamisväärsustest
* mõistab suhtlemise –ja koostööoskuse vajalikkust
* Mina ja teised: iseloom, huvid, võimed, tugevused ja nõrkused, oskused, harjumused, tervis, inimestevahelised suhted, viisakusreeglid, koostöö ja teistega arvestamine
* Riigid ja nende kultuur: õpitavat keelt kõnelevate maade sümbolid, kultuuritavad, kombed

5.Kultuuriline identiteet –

* Kodukoht Eesti: kultuuritavad ja kombed; Eestimaa loodus ja vaatamisväärsused, looduskaitse; elu linnas ja maal
* Riigid ja nende kultuur: õpitavat keelt kõnelevate maade sümbolid, kultuuritavad, kombed, lühiiseloomustus, tuntumate riikide nimed, rahvad, keeled

6.Tervis ja ohutus –

* Igapäevased tegevused: kodused majapidamistööd; söömine kodus ja väljaspool kodu; liiklemine, tervislik eluviis ja toitumine, turvalisus
* suhted perekonnas, ühistegevused, suhted kaaslastega, viisakas käitumine

**Hindamine:**

9.klassis toimub hindamine kooli hindamisjuhendi järgi, kusjuures arvestatakse õpilase isiksust ning tema individuaalset edasiminekut antud õppeaines. Õpitut kontrollitakse nii suuliselt kui kirjalikult, olulisel kohal on ka sõnaline hinnang. Kontrollitakse kõiki osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli toimub õppeaastas 4 – igas õppeveerandis üks.

**Kasutatav õppematerjal**

Ü.Kurm, Ene Soolepp „I love English 7“ Student`s book, workbook, CD

Lisaks: R. Murphy Essential Grammar in Use – Cambridge University Press

H. Naylor, R. Murphy Essential Grammar in Use Supplementary Exercises- Cambridge University Press

A.Pikver Grammar is Easy – Tallinn: TEA 1994

Lisamaterjal õpetaja valikul

**Lisa 4 Vene keel**

**Vene keele ainekava 5. Klassis.**

**1. Õpitulemused:**

**5. klassi lõpetaja:**

**•** tunneb slaavi tähestikku

• suhelda teemal mina, minu kaaslased, perekond, kodukoht, lähim ümbrus (nimed,

 vanused, tarbeasjad, toidud, joogid, aeg- ööpäev)

• nimetab nädalapäevi, kuid, aastaaegu

• kirjutada elukohta, aadressi, telefoninumbrit

• arvsõnu (põhiarvud)

• asesõna

• tegusõna

• nimisõna sugu

• lihtsamat teksti lugeda ja tõlkida

• eessõnu õige käände juurde

**2. Õppesisu:**

• Tähestik

• Ärakiri

• Mina ja minu pere

• Kool, klass

• Nädalapäevad, kuud, aastaajad

• Loomad

• Toiduained

• Elukoht

• Arv-, ase-, nimi-, omadus-, tegusõna

• Audio- ja videomaterjal

**3. Õppetegevused:**

Õpetamise eesmärgid:

• huvitub võõrkeelte õppimisest ja nende kaudu silmaringi laiendamisest.

• huvitub õpitavat keelt kõnelevatest maadest ja nende kultuurist.

• omandab tähestiku.

• õpib lugema ja mõistma eakohaseid võõrkeelseid tekste.

• arendab lugemise kaudu iseseisva mõtlemise ja analüüsi võimet.

• õpib aktiivselt kuulama ja mõistma võõrkeelseid sõnu, lihtsamaid lauseid.

• õpib lugema lihtsat seotut teksti.

• õpib hankima vajalikku teavet sõnaraamatutest.

Lõiming teiste ainetega:

• Ajalugu - tähestiku ajalugu, Venemaa linnad

• Matemaatika – arvsõna (põhiarvud), hulk

• Geograafia – riigid ja pealinnad, rahvused

• Loodusõpetus – loomad, linnud

 Läbivad teemad

• Meedia – kuulutuste kirjutamine

• Kodukant – loodus, vaatamisväärsused, sõbrad, perekond, kool

• Infotehnoloogia, digipädevused – keda aitab arvuti, arvutimängud, fantastilised loomad

Töövõtted

• Sõnavaraharjutused, tunnikontrollid, arvestustööd, lugemine, kuulamine, videofilm, sõnaraamatu kasutamine, tõlkimine, lihtsamate küsimuste koostamine ja nendele vastamine, rühmatöö ja paaristöö, ristsõnade lahendamine, dialoogi koostamine.

**4. Hindamine:**

 Hindamine toimub vastavalt Kuldre Kooli hindamisjuhendile.

a. Protsessi hinded: ühe kuni kolme tunni materjali kontroll, kodused ülesanded, tunnist osavõtt, suulised küsitlused tunnis, lühemad kirjalikud küsitlused tunnis

b. Arvestuslikud hinded: nelja ja enama tunni materjali kontroll, kogu teema kontroll

c. Hindamisnormid

Hinne “5” 90-100% punktide arvust

Hinne “4” 70-89% punktide arvust

Hinne “3” 50-69% punktide arvust

Hinne “2” 25-49% punktide arvust

Hinne”1” 0-24% punktide arvust

d. Skaalast 5% üles-ja allapoole moodustab piiritsooni, mille puhul õpetaja võib panna kas madalama või kõrgema hinde, arvestades töö mahtu, ülesannete keerukust, vigade arvu ja liiki.

**5. Kasutatav õppematerjal:**

• Inga Mangus, "Русский язык быстро и весело" õpik, töövihik, CD.

• Lisamaterjal õpetaja valikul.

**Vene keele ainekava 6.klassile**

**1.Õpitulemused :**

**6. klassi lõpetaja:**

* tervitada, hüvasti jätta, tutvuda ja tutvustada
* tänada, vabandada, pakkuda
* pöörduda arvamuse teada saamiseks
* ettepanekut teha ühistegevuseks
* väljendada teadmist/teadmatust, suhtumist, võimalikkust/võimatut
* öelda oma nime, vanust, elukohta, kooli ja klassi, kus nad õpivad
* vestelda kodustest tegevustest ja vabast ajast
* õigekirja ja õiget hääldamist
* nimisõna ainsust ja mitmust
* eristada nais-, mees- ja kesksugu
* omadussõna ühildumist nimisõnaga
* asesõna ühildumist nimisõnaga
* tegusõna pööramist olevikus ja minevikus
* kohamäärsõna ja viisimäärsõna
* sidesõnu
* kirjutada õnnitluskaarti, elukohta ja aadressi
* kirjutada teadet tegevuse kohta
* kirjutada enda ja teiste vanust
1. **Õppesisu**
* Slaavi tähestik
* Saagem tuttavaks
* Mina ja minu sõbrad
* Mina ja minu perekond, kodu
* Välimus
* Pühad
* Vaba aeg
* Reisimine
* Värvid
* Kool
* Toiduained
* Riietus
* Grammatika- nimi-, omadus-, tegu-, asesõna, arvsõnad, järgarvud,
* Mitmus, ainsus
* Omadussõnade lõpud
* Tegusõna olevik, minevik
* Audio-ja videomaterjal

**3. Õppetegevused:**

Õpetamise eesmärgid:

* huvitub võõrkeelte õppimisest ja nende kaudu silmaringi laiendamisest
* huvitub õpitavat keelt kõnelevatest maadest ja nende kultuurist
* õpib lugema ja mõistma eakohaseid võõrkeelseid tekste
* arendab lugemise kaudu iseseisva mõtlemise ja analüüsi võimet
* õpib aktiivselt kuulama ja mõistma igapäevast võõrkeelset kõnet ja vestlust
* õpib osalema võõrkeelses vestluses, st. seda alustama, üleval hoidma ja lõpetama
* õpib esitama lihtsat seotud teksti
* arendab oskust väljendada enese ja rühma seisukohti
* õpib kirjutama isiklikku kirja ja lühikest tarbekirja
* õpib hankima vajalikku teavet sõnaraamatutest ja muudest infoallikatest

 Lõiming teiste ainetega:

* Emakeel – isikuline asesõna, omastav asesõna, tegusõna vormistik, omadussõna, kohamäärus
* Ajalugu – sissejuhatus Vene kultuurilukku (keel, rahvas, kombed, sümboolika)
* Kunstiõpetus – õnnitluskaart, värvid, kirjutusvahendid
* Geograafia – Venemaa kaart, kohanimed
* Matemaatika - arvud (1-100)

 Läbivad teemad:

* Meedia – sissejuhatav sõnavara
* Keskkond – liiklusvahendid
* Karjäär – ametid ja töökohad
* Kodukant – elukohad, perekond, kodu, sõbrad, sugulased
* Infotehnoloogia, digipädevused – harjutusi arvutis, näitlikustav materjal.

 Töövõtted

* Sõnavaraharjutused, tunnikontrollid, arvestustööd, lugemine, kuulamine, videofilm, sõnaraamatu kasutamine, tõlkimine, lihtsamate küsimuste koostamine ja nendele vastamine, rühmatöö ja paaristöö, ristsõnade lahendamine, dialoogi koostamine.
1. **Hindamine:**

 Hindamine toimub vastavalt Kuldre Kooli hindamisjuhendile.

a. Protsessi hinded: ühe kuni kolme tunni materjali kontroll, kodused ülesanded, tunnist osavõtt, suulised küsitlused tunnis, lühemad kirjalikud küsitlused tunnis

b. Arvestuslikud hinded: nelja ja enama tunni materjali kontroll, kogu teema kontroll

c. Hindamisnormid

Hinne “5” 90-100% punktide arvust

Hinne “4” 70-89% punktide arvust

Hinne “3” 50-69% punktide arvust

Hinne “2” 25-49% punktide arvust

Hinne”1” 0-24% punktide arvust

d. Skaalast 5% üles-ja allapoole moodustab piiritsooni, mille puhul õpetaja võib panna kas madalama või kõrgema hinde, arvestades töö mahtu, ülesannete keerukust, vigade arvu ja liiki.

**5. Õppekirjandus:**

* Inga Mangus " Русский язык быстро и весело!" õpik
* Inga Mangus "Русский язык быстро и весело!" töövihik, CD
* Õpetaja valikul lisamaterjal
* Harjutused „Miksikeses“

**Vene keele ainekava 7. klassile**

1. **Õpitulemused:**

**7.klassi lõpetaja:**

• suhelda teemal mina, minu kaaslased, perekond, kodukoht, lähim ümbrus (nimed, vanused, välimus, vaba aeg, harrastused, rõivad, tarbeasjad, toidud, joogid, aeg- ööpäev, kohustus, vastutus, matkamine, reisimine, tähtpäevad)

• nädalapäevi, kuid, aastaaegu

• värve

• koguseid

• kirjutada elukohta, aadressi, telefoninumbrit

• arvsõnu (põhiarvud, järgarvud, kellaaeg, kuupäev, aasta)

• asesõna

• tegusõna ajavorme, aluse ja öeldise ühildamist

• teksti lugeda ja tõlkida

• Omadus ja nimisõna lõpud, valida eessõnu õige käände juurde

• enamkasutatavaid liikumisverbe

• enamkasutatavaid enesekohaseid tegusõnu

• mõista audio- ja videomaterjali

**2. Õppesisu:**

• Reisida on huvitav

• Tähtpäevad

• Nädalapäevad, kuud, aastaajad

• Värvid

• Kogused

• Elukoht

• Arv-, ase-, omadus-, tegusõna

• Käänded

• Eessõnad

• Audio- ja videomaterjal

• Välimus

• Elukutsed

• Kuupäevad

• Harrastused, vaba aeg

• Puhkus

• Venemaa

**3. Õppetegevused:**

 Õpetamise eesmärgid:

* huvitub võõrkeelte õppimisest ja nende kaudu silmaringi laiendamisest
* huvitub õpitavat keelt kõnelevatest maadest ja nende kultuurist
* õpib lugema ja mõistma eakohaseid võõrkeelseid tekste
* arendab lugemise kaudu iseseisva mõtlemise ja analüüsi võimet
* õpib aktiivselt kuulama ja mõistma igapäevast võõrkeelset kõnet ja vestlust
* õpib osalema võõrkeelses vestluses, st seda alustama, üleval hoidma ja lõpetama
* õpib esitama lihtsat seotut teksti
* arendab oskust väljendada enese ja rühma seisukohti
* õpib kirjutama isiklikku kirja ja lühikest tarbekirja
* õpib hankima vajalikku teavet sõnaraamatutest ja muudest infoallikatest

Lõiming teiste ainetega:

* Matemaatika – arvsõna (põhi-ja järgarvud), hulk
* Geograafia – riigid ja pealinnad, rahvused
* Kunstiõpetus – muuseumid, Aivazovski maalid, Peterhof skulptuurid ja purskkaevud
* Ajalugu – Vene tsaar Peeter I, Sankt-Peterburg, Peterhof
* Loodusõpetus – matkal ja laagris
* Inimeseõpetus - perekond, traditsioonid, kombed, sõbrad, suhtlemine.

Läbivad teemad

* Meedia – kuulutuste kirjutamine
* Keskkond ja säästev areng – käitumine matkal, laagris, veekogude ääres
* Karjäär – Ametid ja töökohad
* Kodukant – loodus, vaatamisväärsused, sõbrad, perekond, kool
* Infotehnoloogia, digipädevused – keda aitab arvuti, piktogrammid, arvutimängud

Töövõtted

* Sõnavaraharjutused, grammatikaharjutused, tunnikontrollid, arvestustööd, lugemine ja jutustamine, ümberjutustuse koostamine, aktiivne kuulamine, videofilm, sõnaraamatu kasutamine, tõlkimine, küsimuste koostamine ja nendele vastamine, rühmatöö ja

**Hindamine**

* Õpitulemusi hinnates lähtutakse Kuldre Kooli õppekava üldosast.
Õpilasele tuleb selgitada, et hindamine on õppeprotsessi loomulik osa.
III kooliastmes hinnatakse kõiki osaoskusi kas eraldi või lõimitult, andes õpilasele adekvaatset tagasisidet. Ülesande eesmärgist lähtudes hinnatakse kas ühte kindlat või mitut keeleoskuse aspekti (nt sisu, ülesehitust, sõnavara, kõne ladusust, grammatika õigsust).
Mahukaid kompleksseid töid soovitatakse teha mitte rohkem kui kord veerandis.
Õpilane seab koostöös õpetajaga endale õpieesmärke ning annab oma teadmistele ning oskustele hinnangu. Koos kaasõpilastega leiab õpilane, mis on hästi omandatud ja/või mille omandamiseks peab veel tööd tegema. Õpetaja valib töövormid (nt tunni ja/või teema lõpus lühikokkuvõtted, vestlused, eneseanalüüsilehed), mis võimaldavad õpilastel oma tööd analüüsida. Õpilasel peab olema võimalus selgusele jõuda oma keeleoskustasemes.
Õpilane annab õpetaja juhendamisel õppeprotsessile ja oma tööle hinnangu õpitavas võõrkeeles.
* paaristöö, jutukese koostamine, dialoogi koostamine

**5. Kasutatud õppematerjal**

• Inga Mangus " Русский язык быстро и весело!" õpik

• Inga Mangus "Русский язык быстро и весело!" töövihik

• Õpetaja valikul lisamaterjal

• Harjutused „Miksikeses“

**Vene keele ainekava 8. klassile**

**1. Õpitulemused**

8. klassi lõpetaja (oskab):

* + suhelda teemal mina ja minu eripära ( harjumused ja riietus)
	+ suhelda teemal õppimine, minu sõbrad, harrastused, koolivaheaeg
	+ suhelda teemal Eestimaa, teised maad ja rahvad
	+ väljendada olemasolu ja puudumist
	+ kuuluvust (kelle oma?)
	+ vanust
	+ asukohta (elukoht, kus oli, on kuhu läheb)
	+ öelda hinda (palju maksab)
	+ kellaaega
	+ kirjutada kirja, kaarti, tänu
	+ käänd- ja pöördsõnade lõppe
	+ eesliidete ja eessõnade õigekirja
	+ enamkasutatavate arv- ja asesõnade õigekirja
	+ panna kirjavahemärke lihtlauses
	+ moodustada tegusõnade liht-ja liittulevikku
	+ sõnade õiget järjekorda liht- ja liitlauses
	+ mõista videomaterjali

**2. Õppesisu**

* + Elukeskkond
	+ Õppimine, haridus, suhted koolis,
	+ Harrastused, vaba aeg, reisimine, (Kuhu? Miks?)
	+ Puhkus, koolivaheaeg
	+ Teised maad ja rahvad, kombed
	+ Käänded (omadussõna, nimisõna, arvsõna)
	+ Arvsõnad, kuupäevad, aastad, kellaaeg.
	+ Asesõnad
	+ Vaatamisväärsused (Moskva, Peterbburg).

**3. Õppetegevused:**

Õpetamise eesmärgid:

* + huvitub võõrkeelte õppimisest ja nende kaudu silmaringi laiendamisest
	+ huvitub õpitavat keelt kõnelevatest maadest ja nende kultuurist
	+ õpib lugema ja mõistma eakohaseid võõrkeelseid tekste
	+ arendab lugemise kaudu iseseisva mõtlemise ja analüüsi võimet
	+ õpib aktiivselt kuulama ja mõistma igapäevast võõrkeelset kõnet ja vestlust
	+ õpib osalema võõrkeelses vestluses, st seda alustama, üleval hoidma ja lõpetama
	+ õpib esitama lihtsat seotut teksti
	+ arendab oskust väljendada enese ja rühma seisukohti
	+ õpib kirjutama isiklikku kirja ja lühikest tarbekirja
	+ õpib hankima vajalikku teavet sõnaraamatutest ja muudest infoallikatest

Lõiming teiste ainetega:

Geograafia – kooliaasta algus erinevates maades, Lõuna-Eesti

* + Ajalugu – Vana-Egiptus, laulupidude ajalugu, kodumaa
	+ Kunstiõpetus – Moskva arhitektuur, Vene kuulsamate kunstnike maalid, fotokunst, värvitoonid
	+ Loodusõpetus – matkad, ekskursioonid, loomad
	+ Emakeel – omadussõna (vormistik, moodustamine, võrdlusastmed, lühivormid, käänamine), määrsõna, muinasjutud
	+ Matemaatika – arvsõna (põhi- ja järgarvsõna käänamine), kellaaeg

Läbivad teemad:

* + Meedia – stendi koostamine, kuulutuse kirjutamine
	+ Keskkond ja säästev areng – lemmikloomade eest hoolitsemine, aastaajad
	+ Karjäär –
	+ Kodukant – reisimine Lõuna-Eestis, vaatamisväärsused,
	+ Infotehnoloogia, digipädevused – leida infot, harjutused, koostada power pointi.

Töövõtted

* Sõnavaraharjutused, grammatikaharjutused, tunnikontrollid, arvestustööd, kirjeldused, lünktekstid, lugemine, jutustamine, lühikokkuvõtte tegemine, küsimuste koostamine ja nendele vastamine, tõlkimine, test, sõnaraamatu kasutamine, rühmatöö, paaristöö, iseseisev töö.

**4. Hindamine.**

* Õpitulemusi hinnates lähtutakse Kuldre Kooli õppekava üldosast.
* Õpilasele tuleb selgitada, et hindamine on õppeprotsessi loomulik osa.
* III kooliastmes hinnatakse kõiki osaoskusi kas eraldi või lõimitult, andes õpilasele adekvaatset tagasisidet. Ülesande eesmärgist lähtudes hinnatakse kas ühte kindlat või mitut keeleoskuse aspekti (nt sisu, ülesehitust, sõnavara, kõne ladusust, grammatika õigsust).
* Mahukaid kompleksseid töid soovitatakse teha mitte rohkem kui kord veerandis.
* Õpilane seab koostöös õpetajaga endale õpieesmärke ning annab oma teadmistele ning oskustele hinnangu. Koos kaasõpilastega leiab õpilane, mis on hästi omandatud ja/või mille omandamiseks peab veel tööd tegema. Õpetaja valib töövormid (nt tunni ja/või teema lõpus lühikokkuvõtted, vestlused, eneseanalüüsilehed), mis võimaldavad õpilastel oma tööd analüüsida. Õpilasel peab olema võimalus selgusele jõuda oma keeleoskustasemes võõrkeeles.

**5. Kasutatav õppematerjal:**

* Antidea Metsa „Добро пожаловать!“
* Antidea Metsa „Добро пожаловать!“ tv.

Vene keele ainekava 9. Klassile

**1.Õpitulemused:**

9. klassi lõpetaja (oskab):

* suhelda teemadel perekond ja kodu, inimene ja ühiskond, haridus ja töö, igapäevane elu, kultuur, meedia, reisimine,
* mõista videomaterjali
* tervitada ja pöörduda
* paluda selgitust
* alustada teemat, anda edasi teiste poolt öeldut, anda juhiseid
* teha sisseoste
* teha komplimente, kutset esitada, tänu ja kaastunnet väljendada,
* ettepanekut teha ja sellest keelduda
* teha kokkuvõtteid loetud teksti põhjal
* sõnatuletust
* kasutada eessõnu
* kasutada lauses omadussõnu koos nimisõnadega
* mõista videomaterjali

**2. Õppesisu:**

* Perekond ja kodu
* Inimene ja ühiskond
* Õppimine, minu kool, haridus
* Elukutsed
* Harrastused
* Kultuur: teater, kino, mood
* Eesti- Balti mere pärl
* Venemaa- Sankt-Peterburg, Moskva
* Videomaterjal (Sankt- Peterburg)
* Käändsõnade käänamine
* Tegusõna
* Arvsõna
* Sõnatuletus
* Sünonüümid ja antonüümid
* Omadussõna käänamine, võrdlemine, omastav omadussõna, lühivormid
* Oma arvamuse väljendamine

**3. Õppetegevused:**

Õpetamise eesmärgid:

* huvitub võõrkeelte õppimisest ja on võimeline enesetäiendamiseks võõrkeeltes
* kasutab, täiendab ja arendab omandatud õpiviise- ja võtteid
* omandab lugemisvilumuse, oskab ja mõistab tõlgendada erinevaid tekste, oskab kasutada sõnaraamatut
* julgeb ja oskab suhelda õpitavates võõrkeeltes
* suudab aru saada erinevate inimeste võõrkeelsest kõnest ja vestlusest
* oskab ennast kirjalikult väljendada õpitud temaatika piires
* tunneb õpitavate keelte maade kultuurile iseloomulikke käitumis- ja suhtlusnorme, nende kasutamist kõnes ja kirjas
* tunneb huvi õpitavate maade kultuuri ja kirjanduse vastu
* suudab omandatud keeleoskust iseseisvalt edasi arendada ja teisi võõrkeeli juurde õppida

 Lõiming teiste ainetega:

* Maateadus – erinevad linnad ja riigid,
* Inimeseõpetus- sõpruse ja armastuse teema, inimestevahelised suhted, perekond, käitumise ja viisakuse reeglid
* Kehakultuur – tervisesport, tippsport, tuntud sportlased
* Kirjandus – teater, näitlejad, etendused, kohtumine Puškiniga
* Bioloogia – lemmikloomad, nende eest hoolitsemine
* Kunstiõpetus – muuseumid, kirikud, katedraalid

Läbivad teemad

* Meedia – tuntud inimeste tegevuse kajastamine ajakirjanduses
* Keskkond ja säästev areng – otstarbekas majanduslik toimetulek, looduse kirjeldus, loodushoid
* Karjäär – eneseanalüüs, suhted teistega, enesekehtestamine, erinevad elukutsed, otstarbeka elukutse valik
* Kodukant – kodukandi loomad, puhkamise võimalused Lõuna-Eestis, traditsioonid
* Infotehnoloogia, digipädevused – referaadiks materjali otsimine, info leidmine, uudisest kokkuvõtt tegemine.

 Töövõtted

* Sõnavara- ja grammatikaharjutused, tunnikontrollid, arvestustööd, kirjeldused, lünktekstid, lugemine, jutustamine, lühikokkuvõtte tegemine, tõlkimine, sõnaraamatu kasutamine, rühmatöö, paaristöö, individuaalne töö, dialoogid, töö küsimustega, töö tekstiga.

**4. Hindamine:**

* Õpitulemusi hinnates lähtutakse Kuldre Kooli õppekava üldosast.
* Õpilasele tuleb selgitada, et hindamine on õppeprotsessi loomulik osa.
* III kooliastmes hinnatakse kõiki osaoskusi kas eraldi või lõimitult, andes õpilasele adekvaatset tagasisidet. Ülesande eesmärgist lähtudes hinnatakse kas ühte kindlat või mitut keeleoskuse aspekti (nt sisu, ülesehitust, sõnavara, kõne ladusust, grammatika õigsust).
* Mahukaid kompleksseid töid soovitatakse teha mitte rohkem kui kord veerandis.
* Õpilane seab koostöös õpetajaga endale õpieesmärke ning annab oma teadmistele ning oskustele hinnangu. Koos kaasõpilastega leiab õpilane, mis on hästi omandatud ja/või mille omandamiseks peab veel tööd tegema. Õpetaja valib töövormid (nt tunni ja/või teema lõpus lühikokkuvõtted, vestlused, eneseanalüüsilehed), mis võimaldavad õpilastel oma tööd analüüsida. Õpilasel peab olema võimalus selgusele jõuda oma keeleoskustasemes võõrkeeles.

**5. Kasutatav kirjandus:**

* Antidea Metsa „Добро пожаловать!“ I ja II osa
* Antidea Metsa „Добро пожаловать!“ tv.
* Antidea Metsa „Добро пожаловать!“ kontrolltööd
* Lisamaterjal õpetaja valikul